Manya ebiruubirirwa by’omukozi wo omulungi aleme okukuddukako\nNNINA omukulu gwe nnasanze wiiki ewedde n’anneebaza olw’omuko guno kyokka n’agamba nti alina ekizibu ky’abakozi abalungi obutawangaala ku mulimu.\nYagambye nti ekisinga okumwewuunyisa nti abakozi abasinga obujagujagu b’oba osuubira okukwasa obuvunaanyizibwa, be basinga ate okudduka sso ng’ate ababa basinga okukutawaanya ng’ebintu babiyiga kasoobo bo bawangaala. Kyokka era n’ayongerako nti n’abo abayiga akasoobo olumala okumuggyamu omuntu ow’omugaso nabo nga badduka.\nKino ekizibu kiri eri buli mukozesa okuviira ddala ku mukozi ow’awaka eyakazibwako erya ‘yaaya’, okutuukira ddala ku bakulira amakampuni amanene ng’eno eya Vision Group efulumya olupapula luno.\nENSI KUYIIYA NE MICHAEL MUKASA SSEBBOWA Email: mssebowa@newvision.co.ug\nEziddusa abakozi abalungi\n1. Ebiruubirirwa by’omukozi obutakwatagana na bya kkampuni oba omukozesa.\n2. Kkampuni obutafaayo ku nkulaakulana y’omukozi.\n3. Empisa z’omukozi ayogerwako.\n4. Empuliziganya wakati wa kkampuni oba omukozesa n’omukozi.\nKy’otoyinza kwerabira kiri nti buli muntu aba n’ebiruubirirwa mu bulamu bwe era naawe anoonya omukozi olina okukimanya nti omukozi omulungi gw’onoofuna ateekwa okuba ng’alina ky’agoba mu nsi, atakirina tayinza kukukolera bulungi, ky’ova olaba ng’oli agambye nti abakozi abalungi badduka mangu.\nKino kitegeeza nti emirundi mingi omukozi omulungi olw’okuba alina ebiruubirirwa by’ayagala okutuukiriza mu kiseera ekigere ayinza okwesanga nga kkampuni mw’ali temuganya kutuukiriza biruubirirwa ebyo oba eyinza okuba ng’emutambuza kasoobo era oyo tabandaalawo.\nBuli lw’oba onoonya omukozi anaakukolera, nkwegayiridde leka amaaso okugamalira ku bisaanyizo by’obuyigirize byokka, essira olina okulissa ku mpisa n’obuntubulamu. Lwaki?\nAbakozi abalina obuntubulamu baba n’omutima ogwagala omulimu, baagala okuyiga, baagaliza bannaabwe, banyumisa omulimu era baba bangu okunnyonnyola ne bategeera embeera era kizibu okukwefuulira.\nKyokka nnannyini kkampuni asobola okuwadaawadako mu mbeera eno ng’agezaako okutegeera ebiruubirirwa by’omukozi era naye n’alaga engeri gy’ayagala okumuyambamu.\nOmukozi ayinza okuba ng’ayagala okuddayo okusoma, ayinza okuba ng’ayagala kuweerera batoobe, ayinza okuba ng’ayagala kuzimbira nnyina kayumba oba ayinza okuba ng’ayagala olunaku lukye nga y’akulira kkampuni ennene.\nMu kifaananyi, omukozi ng’akola ku kyuuma kya ssukaali.\nOmukozesa okusobola okumanya ebiruubirirwa by’omukozi ow’ekika kino ateekwa okuba n’obusobozi obumwewa n’asobola okumweyabiza ate mu ngeri y’emu ateekwa okuba ng’azze amulaga nti amulumirirwa era amwagaliza okukulaakulana era nga kino okukituukako wateekwa okubaawo empuliziganya ennung’amu.\nEbirina okuba mu mpuliziganya\na. Omukozi okumanya ekyo kyennyini ky’asuubirwa okukola.\nb. Bw’akola obulungi ateekwa okusiimibwa.\nc. Musiime mu lujjudde.\nd. Omukozi ono mulage ekifaananyi ky’omu maaso.\ne. Mulage ekifo kye mu kukulaakulana kwa kkampuni.\nf. Teekawo ekkubo eriyitibwamu okukutegeeza obuzibu.\nOmukozi bw’anaakola nga teyeekakasa oba by’akola bye bituufu ajja kwetamwa mangu omulimu. Kyokka mu ngeri y’emu ateekwa okumanya ky’afuna singa aba ataddemu amaanyi ag’enjawulo.\nMu ngeri y’emu tolina kwerabira nti wadde akasiimo ka ssente kakulu nnyo, abakozi baagala nnyo okubalaga nti ba mugaso mu kkampuni era nga kino okituukako ng’obeebaza mu lujjudde.\nJjukira kye nnakugamba gye buvuddeko nti ‘nakuwalira wamu n’omukozi ate era osanyukire wamu naye’.\nOmukozi akulaakulana ayagala nnyo okumanya kkampuni gy’eraga, okumulaga ekifo kye mu kkampuni ate n’okumulaga ne ky’anaabera mu biseera ebijja.\nLaga nti oyagala okumukulaakulanya, ate teekawo embeera emusobozesa okukutegeeza ebikyamu ebigenda mu maaso ate ebiba byetaaga okukolako obikoleko mu kiseera ekisaanidde.\nE Bulaaya kkampuni ennaku zino zirina enkola y’okuwa emigabo omukozi agikulira asobole okukola ng’omutima gumuli wamu nti ekintu ky’akola kikye bwoya.\nEbyo bw’onoobikola kijja kukwanguyira okusigaza abakozi bo abalungi. Jjukira nti buli lw’ofiirwa omukozi gw’oludde naye kirina engeri gye kikuzza emabega kubanga oba omutaddemu kinene ate omupya gw’ofuna ayinza okutwala akaseera okutuuka ku mutindo gw’omwagalako ekintu ekiyinza okukosa ennyingizaayo.


Ffenna tuli basumba\nYing. JB Walusimbi afugidde ku bugubi 2 hours agoOkuloota ng’osiba omwana enviiri kitegeeza ki? 2 hours agoBabalemesezza okulaba Bidandi Ssali 2 hours agoPaakingi mu Kampala ya mbirigo! 2 hours agoEyafumita omwana wa muggya we oluti mu mbugo atwaliddwa mu k... 2 hours agoPoliisi eyigga omujaasi ayazika emmundu 4 hours agoOw’emyaka 80 awasizza ow’e 70 e Kiboga 2 hours agoPaasita bamukunya ku kusobya ku mwana e Mpigi 2 hours agoMicho ye mutendesi wa Cranes omuggya 6 hours agoNantaba ayingidde mu nkaaya z'ettaka e Nansana 2 hours ago\nFfenna tuli basumbaKampala | Jul 22, 2012\nKU Ssande eno twebuulirire ku kiki ddala ekitufuula Abakristu okutwawula ku bibiina ebirala. Mukama waffe bwe yali adda eri Kitaawe mu Ggulu, essaala gye yamusaba yagamba nti, 'Kitange bonna be wampa nkusaba babeere kimu nga ggwe nange bwe tuli ekimu.'\nEvangiri kino kye kikulu ffena ky'etusaba okubeera kubanga ffenna tulina omusumba omu era ye Katonda eyajja mu ffe ng’afuuka omuntu nga ffe mu Yezu Kristu. Omulanzi Yeremia gwe tunaawulira mu ssomo erisooka (23,1-6) atugamba nti Mukama agamba nti ajja kukung'aanya abasigaddewo mu ggana lye, abateekeko abasumba. Nti era zibasanze abasumba abasaasaanya endiga z’omu kisibo kye.\nAte Paulo mu Efezi 2, 13-18 n’atugamba nti Kristu yennyini ly'eddembe lyaffe, amawanga agaali abiri yagafuula limu. Ate mu Vangiri ya Marko Mukama atugamba nti kikwasa ennaku okulaba ng’abagoberezi be beeyawulayawulamu ne bafuuka endiga ezitaliiko musumba. (Marko 6, 30-\n34). Kya nnaku okulaba nti ffe abalina omusumba omu ate tuliira ku nzijuliro enjawufu nti bano Bakatoliki, bano Bakristaayo, bano balokole n’abalala. Ate oluusi ne tutuuka n’okulwanagana ne kirabikira ddala nti tulinga endiga ezitaliiko musumba so ng’ate tumulina naye tugaanyi okuwulira eddoboozi.\nKitaffe omutukuvu omugenzi Papa John XXIII ng’awulira ennaku kye yava ayita olukiiko (Vatican II) lwebuulirire ku kigambo eky’okweyawula-yawulamu ng’ate ffenna tuli Bakristu. Lwaki tuyimba nti tuli kimu mu Kristu ng’ate mu bikolwa twawukanye. Ennaku eno ye yasindika omutukuvu John XXIII okuyita olukiiko luno lusabe Mwoyo atuyambe tuzzeewo obumu Mukama waffe bwe yagamba mu ssaala gye yasaba Kitaawe. Bakristu baganda bange, ffenna mu Batisimu Omukama atutuma mu bulamu bwaffe obw’enjawulo tubeere basumba.\nGgwe omusomesa endiga zo be bayizi, tozireka kusaasaana, omuzadde abaana z'endiga zo. Kyannaku nnyo naddala mu budde buno abaana abali mu kulindirira okuyingira mu yunivasite n’obasanga mu Kampala nga ddala ndiga ezitaliiko musumba ezirindiridde okukavvulwa emisege. Awo nno tujjukire obuvunanyizibwa bwaffe mubusumba obwatukwasibwa mu bulamu bwaffe tuleme kusaasanya abo be tusumba. Mbagaliza Sande ennungi.


July 28, 2009 at 8:34 pm in reply to: NRM OPENS SITE THRO’ BOGERE AND BBAALE IN MUNICH #24602\nBbaale okubba omulundi nze sikimanyi naye website ya mwami Bbaale silowooza nti erimu NRM oba Museven kuba ekintu kye tewali wekikwataganila NRM era bwewetegereza website nze ndaba ekizimbe buli muntu asobola okozesa buli kyoyagala okusobolA OKUTUNDA EKINTU KYE.\nJuly 28, 2009 at 8:24 pm in reply to: Boycott Egenda Etya? #24601\nBanaye boycott etambula bulungi era kino singa bulijjo Mengo bwekola nevayo ku bintu nga bino singa ne federo twamufuna da. Kati singa tufunayo ka boycott nga situdamu kunywa mata gava mu west.\nJuly 4, 2009 at 8:34 pm in reply to: Ndi muzukulu wa nkuyege tetyasabo #24274\nNaye maama kacaayi kawedemu egulo naye mukade wange leero nga bwotayina coffee/Tea ndowooza nkolerayo kubuggi nga kuliko kasoli omufumbe.\nJuly 4, 2009 at 8:29 pm in reply to: The Phenomenon Of Ugandan Online Chatrooms #24273\nChartroom ezo zo muzive nakko kyensinga okwewunya lwelugambo oluli mu chartrooms kuba abantu abasinga bali munsi zanjawulo naye bwoyingila mu chartroom yo muntu wegendereza kuma nyo ebyama byamwe naye ekitali ekyo ojakufuka emboozi munsi yoona. Mwekume nyo nga muli mu chartrooms.\nJune 30, 2009 at 11:55 am in reply to: EKIGWO EKIGANDA #24206\nEkinewunnyisa ki kigwo kino temuba busungu nyo kuba oli bwomukuba ekigwo enkona nenywera tasobola kuvawo nabusungu kudiza musambagale.\nJune 30, 2009 at 11:51 am in reply to: Ndi muzukulu wa nkuyege tetyasabo #24205\nBanaffe neyanziza nyo okunyaniliza wano mumukwano era wenjogerera ka caayi nkamaze kati nda kalwagulo.\nJune 29, 2009 at 9:28 am in reply to: Leero Kayanda Kaamanyire Obuganda!!! #24169\nNze ndowooza kayanda okumanyila obuganda kiviridde dala ku Baganda ku enkwe nyingi singa twali tetwagala kumanyilwa kayanda a baganda bona abali mu gavumenti ye balibadde bagivamu. Twalibadde tubera ku luda lwa Ssabasajja kuba anyigilizidwa ekimala.Ayi sabasajja Kabaka wa Buganda Awangaleeee.\nJune 29, 2009 at 9:10 am in reply to: Kabaka abadde mu kafubo ne Bukenya #24168\nAkafubo kano nze sikasubilamu kilungi kyona kuba Bukenya yomu kubasanyawo buganda ne mukama wabwe kati bali ku kampala mutwala.


Laavu mukyala wange gy'ampa endeeta amaanyi\nNneegattako nga nnina emyaka 15 ne nfuna o...\nAte n'ekirala nti nabo bennyini baba balina obukodyo obukuuma ebbugumu lino ng'obutayambala nkunamyo z'engoye ze basulamu (eza nayiti) gattako okusula nga beesabise ng'abali mu mbeera y'okwekoona akagere naddala mu nnaku ze bamanya nti banaasula n'abasajja baabwe.\nAbasawo bagamba nti eky'ozimba ebbugumu empolampola ate ne balinyweza nnyo nga lizze kya butonde. Nga kiva kukuba nti omubiri gw'omukazi gulimu amasavu mangi era ng'akasusu akagabisseeko katono naddala mu bitundu ebyo ebikola akaboozi. Kale okukuuma amasavu ago gakwate ebbugumu kitwala akaseera kubanga mangi. Ate bwe gamala okucamuka, tegafulumya mangu bbugumu lino.\nAbasawo kye bava bawa abakazi amagezi, naddala abali mu myaka gino nti kyandibadde kirungi okwesogganga ekitanda nga ba bbaabwe tebannayingira buliri; kibayambe okukuuma essigiri y'ebbugumu mu bisambi byabwe. Abasajja bwe bayingira okutandika omuzannyo nga bo abakazi baayase dda. Waakiri weerwaza naye ng'onoonya kumusooka mu kitanda. Omusajja bw'aba akyalaba mupiira ku ttivvi, ggwe omukazi ne bwe guba gukunyumira gutya, weesumagize weebikke nga ye akyalobye ku ttivvi; okuume essigiri yo agisange nga eteta.\nOwa Poliisi eyaloopa bakama be okukolagana n'abamenyi b'amateeka ajeemye okudda mu kkooti\nBy'okola okuzzaamu munno obwagazi nga buserebye\nSimanyi bwe beegatta


Bukedde Online - Farouk Miya yeegasse mu kutendeka kwa Cranes\nFarouk Miya yeegasse mu kutendeka kwa Cranes\nManU ne Barcelona balwanira mukungu wa Roma\nAba KIU bayomba mu liigi ya Yunivasite\nFarouk Miya ne Kizito Luwagga beegasse ku ttiimu y'eggwanga eya Uganda Cranes mu kutendekebwa e Namboole\nOkuva ku kkono; Farouk Miya, Kizito Luwagga ne Moses Opondo mu kutendekebwa e Namboole\nLwamukaaga mu z’Afrika\nEnkambi ya Uganda Cranes yeeyongeddemu ebbugumu abazannyi okuli; Farouk Miya, Kizito Luwagga, Moses Opondo ne Yunus Sentamu, bwe bagyegasseeko mu kutendekebwa e Namboole ku Lwokusatu.\nCranes eri mu kwetegekera Taifa Stars ey’e Tanzania mu z'okusunsulamu abalyetaba mu mpaka z’Afrika ezaakamalirizo (AFCON) ezigenda okubeera e Cameroon omwaka okujja. Omupiira guno gwa ku Lwamukaaga e Namboole.\nOmutendesi wa Cranes Sebastien Desabre (owookubiri ku ddyo) ng'ayogera n'abazannyi Khalid Aucho (asooka ku kkono) Moses Opondo ne Hassan Wasswa (ku ddyo) mu kutendekebwa e Namboole ku Lwokusatu\n“ Mpulira bulungi okuba nga nsobodde okutendekebwa ne ttiimu. Bannange bonna ndaba bali mu mbeea nnungi era ssinga Bannayuganda bajja ne batuwagira nga bulijjo, tujja kusobola okuwangula Tanzania,” Miya bwe yagambye\nMu mupiira Cranes gwe yasooka okuzannya, yawangula Cape Varde (1-0), era mu kiseera kino y’ekulembedde ekibinja L n'obubonero 3, ng'eddirirwa Tanzania ne Lesotho abalina akamu, sso nga Cape Verde terinaayo.\nCranes yaakwegezaamu ne Niger ne Central African Republic\nMamelodi Sundowns batuuka nkya okwetegekera ogw'okuddingana ne KCCA FC\n'Abaana abato be basinga okututigomya'\nAbabbi balumirizza okunywa n'Abasirikale ba Poliis enjaga\nAbasuubuzi b'oku Kaleerwe balaajana olw'akabinja k'abavubuka akababba


Okwolesebwa kwa Zekkaliya okw’Omunaana—Amagaali n’Engule | Ogw’Okusoma\nBISOME MU Afrikaans Albanian American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Central) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malawi Sign Language Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“[Kiribaawo], bwe muliwuliriza eddoboozi lya Yakuwa Katonda wammwe.”—ZEK. 6:15.\nENNYIMBA: 61, 22\nOkwolesebwa Zekkaliya kwe yasembayo okufuna kukakasa ki abantu ba Katonda?\nEnsozi ebbiri ez’ekikomo n’amagaali bituzzaamu bitya amaanyi?\nOwulira otya bw’olaba omulimu ogw’okuzimba ogugenda mu maaso leero?\n1, 2. Okwolesebwa okw’omusanvu Zekkaliya kwe yafuna we kwaggweera, Abayudaaya mu Yerusaalemi baali mu mbeera ki?\nOKWOLESEBWA okw’omusanvu bwe kwaggwa, Zekkaliya yalina bingi eby’okulowoozaako. Yakuwa yali akakasizza nti ajja kubonereza abantu ababi. Ekyo kiteekwa okuba nga kyazzaamu Zekkaliya amaanyi. Wadde kyali kityo, abantu baali bakyakola ebikolwa ebitali bya bwesigwa, n’ebikolwa ebirala ebibi. Ate era omulimu gw’okuddamu okuzimba yeekaalu mu Yerusaalemi gwali tegunnaggwa. Lwaki Abayudaaya baali balagajjalidde omulimu ogwo Katonda gwe yabawa? Baali bakomyewo mu nsi yaabwe kwekolera byabwe?\n2 Zekkaliya yali akimanyi nti Abayudaaya abaali bazzeeyo e Yerusaalemi baalina okukkiriza okw’amaanyi. Beebo Katonda ow’amazima be yateekamu ekirowoozo ne baleka amayumba gaabwe ne bizineesi zaabwe mu Babulooni ne baddayo e Yerusaalemi. (Ezer. 1:2, 3, 5) Baava mu nsi gye baali bamanyidde ne bagenda mu nsi bangi ku bo gye baali batalabangako. Singa omulimu ogw’okuddamu okuzimba yeekaalu tegwali mukulu gye bali, tebanditindizze lugendo olwo olwa mayiro nga 1,000 era olutaali lwangu.\n3, 4. Bizibu ki Abayudaaya abaddayo mu Yerusaalemi bye baayolekagana nabyo?\n3 Olugendo olwo lwali lutya? Abayudaaya abo bwe baali batambula olugendo olwo, bateekwa okuba nga baalowoozanga ku wa gye baali bagenda. Baali baawulirako nti ekibuga Yerusaalemi edda kyali kirabika bulungi nnyo. Abamu ku bo abaali babaddeko mu Yerusaalemi baali balabye ku yeekaalu yaamu eyali amatiribona. (Ezer. 3:12) Singa wali omu ku bo, wandiwulidde otya nga mwakatuuka mu Yerusaalemi, kati gye wali ogenda okubeera? Wandiwulidde bubi ng’olabye ebizimbe ebyamenyekamenyeka era ebimezeemu omuddo? Wanditandise okugeraageranya bbugwe wa Babulooni eyali omugulumivu ku bbugwe wa Yerusaalemi eyali amenyesemenyese, nga takyaliko na nzigi wadde eminaala? Wadde ng’embeera bw’etyo bwe yali, abantu abo baali bagumu. Baali balabye engeri Yakuwa gye yali abayambyemu mu lugendo olwo oluwanvu nga bakomawo mu nsi yaabwe. Ekintu kye baasooka okukola nga baakatuuka kwe kuzimba ekyoto awaali yeekaalu, era ne batandika okuwaayo ebiweebwayo eri Yakuwa buli lunaku. (Ezer. 3:1, 2) Baali basanyufu nnyo era nga beetegefu okukola omulimu gwa Yakuwa. Waali walabika ng’awatali kintu kyonna kisobola kubamalamu maanyi.\n4 Ng’oggyeeko omulimu ogw’okuzimba yeekaalu, Abayisirayiri abo baalina n’okuddamu okuzimba ebibuga byabwe. Baalina okuddamu okuzimba amayumba gaabwe, okulima ennimiro, n’okufunira ab’omu maka gaabwe eky’okulya. (Ezer. 2:70) Omulimu gwe baalina okukola gwali munene nnyo. Okugatta ku ekyo, waayita ekiseera kitono ne bafuna okuyigganyizibwa okw’amaanyi. Okuyigganyizibwa okwo kwamala emyaka 15 era mpolampola Abayudaaya baggwaamu amaanyi. (Ezer. 4:1-4) Embeera yeeyongera okwonooneka mu mwaka gwa 522 E.E.T., kabaka Omuperusi bwe yabalagira okulekera awo kuzimba Yerusaalemi. Yerusaalemi kyalabika ng’ekitandizzeemu kuzimbibwa.—Ezer. 4:21-24.\n5. Yakuwa yakola ki ng’abantu be balekedde awo okuzimba yeekaalu?\n5 Yakuwa yali amanyi abantu be kye baali beetaaga. Mu kwolesebwa okusembayo kwe yawa Zekkaliya, Yakuwa yakakasa Abayudaaya nti yali abaagala era nti yali asiimye ebintu bye baali baakakolako, era yabakakasa nti yandibakuumye singa bandizzeemu okukola omulimu gwe. Yakuwa yabakakasa nti ‘bwe bandiwulirizza eddoboozi lye,’ bandisobodde okuddamu okuzimba yeekaalu.—Zek. 6:15.\nEGGYE LYA BAMALAYIKA\n6. (a) Okwolesebwa okw’omunaana Zekkaliya kwe yafuna kutandika kutya? (Laba ekifaananyi ku lupapula 26.) (b) Lwaki embalaasi zirina langi za njawulo?\n6 Okwolesebwa okw’omunaana era okwasembayo, Zekkaliya kwe yafuna kuzzaamu nnyo amaanyi. (Soma Zekkaliya 6:1-3.) Zekkaliya yalaba amagaali ana nga gava ‘wakati w’ensozi bbiri ez’ekikomo.’ Kirabika amagaali ago gaali ga lutalo. Embalaasi ezaali zisika amagaali ago zaali za langi za njawulo. Oboolyawo ekyo kyali kya kuyamba Zekkaliya okwawula abavuzi b’amagaali ago. Zekkaliya yabuuza malayika nti: “Biki ebyo?” (Zek. 6:4) Naffe twagala okutegeera amakulu g’okwolesebwa okwo kubanga kutukwatako.\nYakuwa akyakozesa bamalayika okukuuma abantu be n’okubazzaamu amaanyi\n7, 8. (a) Ensozi ebbiri zikiikirira ki? (b) Lwaki ensozi ezo za kikomo?\n7 Mu Bayibuli oluusi ensozi zikiikirira obwakabaka oba obufuzi. Ensozi ebbiri ezoogerwako mu kwolesebwa Zekkaliya kwe yafuna ze zimu n’ensozi ebbiri ezoogerwako mu bunnabbi bwa Danyeri. Olusozi olumu lukiikirira obufuzi bwa Yakuwa obw’obutonde bwonna era obw’emirembe n’emirembe, ate olusozi olulala lukiikirira Obwakabaka bwa Masiya obwakwasibwa Yesu. (Dan. 2:35, 45) Okuva Yesu lwe yatuuzibwa ku ntebe y’Obwakabaka mu 1914, ensozi ezo zombi zibaddewo era zikoze kinene mu kutuukirizibwa kw’ekigendererwa kya Katonda ku nsi.\n8 Lwaki ensozi ezo za kikomo? Okufaananako zzaabu, ekikomo nakyo kya muwendo nnyo era kimasamasa. Yakuwa yalagira Abayisirayiri okukozesa ekikomo mu kuzimba weema entukuvu ne mu kuzimba yeekaalu eyali mu Yerusaalemi. (Kuv. 27:1-3; 1 Bassek. 7:13-16) Okuba nti ensozi ezo za kikomo kiraga nti obufuzi bwa Yakuwa n’Obwakabaka bwa Masiya bwa mutindo gwa waggulu nnyo. Obwakabaka obwo bujja kuleetera abantu emirembe n’emikisa mingi nnyo.\n9. Abo abaali bavuga amagaali be baani, era mulimu ki ogwabaweebwa?\n9 Kati ka tuddemu tulowooze ku magaali. Amagaali ago n’abavuzi baago bikiikirira ki? Abavuzi b’amagaali ago bamalayika, oboolyawo nga bibinja bya bamalayika eby’enjawulo. (Soma Zekkaliya 6:5-8.) Baafuluma nga bava “mu maaso ga Mukama w’ensi yonna” okugenda okukola omulimu ogw’enjawulo ogwali gubaweereddwa. Mulimu ki ogwabaweebwa? Baalina ebitundu eby’enjawulo gye baali basindikiddwa. Obuvunaanyizibwa bwabwe bwali bwa kukuuma bantu ba Yakuwa baleme kutuusibwako kabi, nnaddala okuva “mu nsi ey’ebukiikakkono,” kwe kugamba, Babulooni. Yakuwa yandikakasizza nti Babulooni teddamu kutwala bantu be mu buwambe. Ekyo nga kiteekwa okuba nga kyazzaamu nnyo amaanyi Abayudaaya abaaliwo mu kiseera kya Zekkaliya abaali bazimba yeekaalu! Baali tebeetaaga kweraliikirira nti abalabe bandibalemesezza okuzimba yeekaalu.\n10. Okwolesebwa Zekkaliya kwe yafuna okukwata ku magaali n’abavuzi baago kukakasa ki abantu ba Katonda leero?\n10 Nga bwe kyali mu kiseera kya Zekkaliya, ne leero Yakuwa ow’eggye akyakozesa bamalayika be okukuuma n’okuzzaamu abantu be amaanyi. (Mal. 3:6; Beb. 1:7, 14) Okuva Isirayiri ow’omwoyo bwe yateebwa okuva mu Babulooni Ekinene mu 1919, tewali kintu kyonna, ka kube kuyigganyizibwa okw’amaanyi, kisobodde kulemesa kusinza okw’amazima kugenda mu maaso. (Kub. 18:4) Olw’okuba bamalayika batukuuma, tetusaanidde kutya nti ekibiina kya Yakuwa kijja kuddamu okutwalibwa mu buwambe bw’amadiini ag’obulimba. (Zab. 34:7) Mu kifo ky’ekyo, tuli bakakafu nti abantu ba Katonda bajja kweyongera okumuweereza n’obunyiikivu. Okwolesebwa Zekkaliya kwe yafuna kutuyamba okukiraba nti tulina obukuumi okuva eri ensozi ebbiri.\n11. Lwaki tetusaanidde kutya bulumbaganyi obujja okukolebwa ku bantu ba Katonda mu kiseera eky’omu maaso?\n11 Mu kiseera ekitali kya wala gavumenti z’ensi ya Sitaani zijja kwegatta wamu nga zirina ekigendererwa eky’okulumba abantu ba Katonda zibasaanyeewo. (Ezk. 38:2, 10-12; Dan. 11:40, 44, 45; Kub. 19:19) Obunnabbi bwa Ezeekyeri bugeraageranya eggye eryo ku kire ekibisse ensi era bulaga nti lijja kujja nga lirina obusungu bungi era nga lyebagadde embalaasi. (Ezk. 38:15, 16) * Ekyo kyanditutiisizza? Nedda! Tulina eggye eddene eritukuuma. Mu kiseera ekyo eky’akazigizigi ng’ekibonyoobonyo ekinene kigenda mu maaso, eggye lya bamalayika lijja kukuuma abantu be era lizikirize abo bonna abatawagira bufuzi bwa Katonda. (2 Bas. 1:7, 8) Olwo nga lujja kuba lunaku lwa njawulo nnyo! Naye ani anaakulemberamu eggye eryo ery’omu ggulu?\nYAKUWA ASSA ENGULE KU KABAKA WEERA KABONA WE\n12, 13. (a) Kiki Zekkaliya kyagambibwa okukola? (b) Lwaki kiyinza okugambibwa nti Mutunsi akiikirira Yesu Kristo?\n12 Zekkaliya yafuna okwolesebwa kwa mirundi munaana era okwolesebwa okwo yakulaba yekka. Naye kati yagambibwa okukola ekintu abalala kye bandirabye era ng’ekyo kye yakola kyazzaamu amaanyi abo abaali bakola omulimu ogw’okuzimba yeekaalu ya Katonda. (Soma Zekkaliya 6:9-12.) Yakuwa yagamba Zekkaliya okuggya ffeeza ne zzaabu ku Keludayi, Tobiya, ne Yedaya abaali baakava e Babulooni abikolemu “engule ey’ekitiibwa.” (Zek. 6:11, obugambo obuli wansi.) Engule eyo Zekkaliya yalagirwa kugiteeka ku Gavana Zerubbaberi eyali ow’omu kika kya Yuda era eyali ava mu lunyiriri lwa Dawudi? Nedda. Abaaliwo bateekwa okuba nga beewuunya nnyo okulaba ng’engule agitadde ku mutwe gwa Yoswa, kabona asinga obukulu.\n13 Okutikkira Yoswa kabona asinga obukulu engule kyamufuula kabaka? Nedda. Yoswa teyali wa mu lunyiriri lwa Dawudi olwavangamu bakabaka. Eky’okumutikkira engule kyali kya bunnabbi nga kisonga ku kabaka era kabona eyandifuze emirembe n’emirembe mu biseera eby’omu maaso. Kabona oyo asinga obukulu eyandirondeddwa okufuga nga kabaka ayitibwa Mutunsi oba Ensibuka. Ebyawandiikibwa byoleka kaati nti Mutunsi ye Yesu Kristo.—Is. 11:1.\n14. Buvunaanyizibwa ki Yesu bw’alina nga Kabaka era Kabona Asinga Obukulu?\n14 Yesu, Kabaka era Kabona Asinga Obukulu, y’akulemberamu eggye lya Yakuwa ery’omu ggulu. Yesu akakasa nti abantu ba Yakuwa babeera mu mirembe wadde nga bali mu nsi embi. (Yer. 23:5, 6) Mu kiseera ekitali kya wala, Yesu ajja kukulemberamu eggye ery’omu ggulu okulwanyisa amawanga agawakanya Obufuzi bwa Yakuwa era ajja kulwanirira abantu ba Yakuwa. (Kub. 17:12-14; 19:11, 14, 15) Kyokka nga tannakola ekyo, Yesu alina omulimu omukulu gw’asooka okukola.\nAJJA KUZIMBA YEEKAALU\n15, 16. (a) Abantu ba Katonda bazziddwawo batya era balongooseddwa batya leero, era ani akoze omulimu ogwo? (b) Ensi eneeba etya ku nkomerero y’Obufuzi bwa Kristo obw’Emyaka Olukumi?\n15 Ng’oggyeeko okuweereza nga Kabaka era Kabona Asinga Obukulu, Yesu era yaweebwa omulimu ‘gw’okuzimba yeekaalu ya Yakuwa.’ (Soma Zekkaliya 6:13.) Mu kiseera kyaffe, omulimu gwa Yesu ogw’okuzimba gwazingiramu okuggya Abakristaayo ab’amazima mu Babulooni ekinene n’okuzzaawo ekibiina Ekikristaayo mu 1919. Era Yesu yalonda “omuddu omwesigwa era ow’amagezi” okutwala obukulembeze mu mulimu ogukolebwa ku nsi mu mpya za yeekaalu ya Yakuwa ey’eby’omwoyo. (Mat. 24:45) Ate era Yesu alongoosezza abantu ba Katonda basobole okusinza Katonda mu ngeri gy’asiima.—Mal. 3:1-3.\n16 Mu kiseera ky’Obufuzi obw’Emyaka Olukumi, Yesu awamu ne 144,000 abanaafugira awamu naye nga bakabaka era nga bakabona bajja kusobozesa abantu abeesigwa okufuuka abatuukiridde. Ekyo bwe banaamala okukikola, ensi yonna ejja kusigalako baweereza ba Katonda ab’amazima bokka. Kyaddaaki okusinza okw’amazima kujja kuba kuzziddwawo mu nsi yonna!\nWEENYIGIRE MU MULIMU GW’OKUZIMBA\n17. Kiki ekirala Yakuwa kye yakakasa Abayudaaya, era kyabakwatako kitya?\n17 Obubaka bwa Zekkaliya bwakwata butya ku bantu b’omu kiseera kye? Yakuwa yali abakakasizza okubayamba n’okubakuuma basobole okumaliriza omulimu gw’okuzimba. Ekyo kyabawa essuubi era kyabazzaamu amaanyi. Naye abantu abatono bwe batyo bandisobodde batya okukola omulimu ogwo? Ebigambo Zekkaliya bye yaddako okwogera biteekwa okuba nga byabagumya nnyo. Ng’oggyeeko okufuna obuwagizi okuva mu basajja abeesigwa gamba nga Keludayi, Tobiya, ne Yedaya, Katonda yalaga nti wandibaddewo n’abalala bangi ‘abandizze ne bazimba yeekaalu ya Yakuwa.’ (Soma Zekkaliya 6:15.) Nga bakakafu nti Katonda yandibayambye, Abayudaaya baddamu okuzimba yeekaalu wadde ng’omulimu ogwo gwali guwereddwa. Okuwerebwa okwo kwali ng’olusozi olwali lwekiise mu mulimu gwabwe naye Yakuwa n’aluggyawo. Yeekaalu yamalirizibwa okuzimbibwa mu 515 E.E.T. (Ezer. 6:22; Zek. 4:6, 7) Naye ebigambo bya Yakuwa ebyo bituukirizibwa ku kigero ekisingawo mu kiseera kyaffe.\nYakuwa tajja kwerabira okwagala kwe twolese olw’erinnya lye! (Laba akatundu 18, 19)\n18. Ebigambo ebiri mu Zekkaliya 6:15 bituukirira bitya leero?\n18 Leero, abantu bukadde na bukadde beegatta ku kusinza okw’amazima era bawaayo okuva ku ntobo y’omutima gwabwe ‘ebintu byabwe eby’omuwendo,’ omuli ebiseera byabwe, amaanyi gaabwe, n’eby’obugagga byabwe okuwagira omulimu ogukolebwa mu yeekaalu ya Yakuwa ey’eby’omwoyo. (Nge. 3:9) Kiki ekiraga nti Yakuwa asiima ebyo byonna bye tukola okuwagira okusinza okw’amazima? Kijjukire nti Keludayi, Tobiya, ne Yedaya baaleeta ebintu Zekkaliya bye yakozesa okukola engule. Engule eyo yakola “ng’ekijjukizo” olw’ekyo kye baakola okuwagira okusinza okw’amazima. (Zek. 6:14.) Mu ngeri y’emu, omulimu gwe tukola okuwagira okusinza okw’amazima n’okwagala kwe twoleka Yakuwa tasobola kubyerabira. (Beb. 6:10) Yakuwa ajja kubijjukira emirembe gyonna.\n19. Okwolesebwa Zekkaliya kwe yafuna kwanditukutteko kutya?\n19 Ebyo byonna bye tusobodde okutuukako mu kusinza okw’amazima mu nnaku zino ez’enkomerero biraga nti Yakuwa atuwa emikisa era nti Yesu atukulembera. Tuli mu kibiina ekinywevu, ekirina obukuumi, era ekijja okubeerawo emirembe gyonna. Ekigendererwa kya Yakuwa eky’okuzzaawo okusinza okw’amazima kijja kutuukirira. Enkizo gy’olina ey’okuba mu kibiina kya Yakuwa gitwale nga ya muwendo era fuba ‘okuwuliriza eddoboozi lya Yakuwa Katonda wo.’ Bw’onookola bw’otyo, Kabaka waffe era Kabona Asinga Obukulu awamu n’abavuzi b’amagaali ab’omu ggulu bajja kukukuuma. Wagira mu bujjuvu okusinza okw’amazima. Bw’onookola bw’otyo, Yakuwa ow’eggye ajja kukukuuma mu kiseera ekisigaddeyo eky’ennaku zino ez’enkomerero era ajja kukukuuma emirembe gyonna!\n^ lup. 11 Okumanya ebisingawo laba “Ebibuuzo Ebiva mu Basomi” mu Omunaala gw’Omukuumi, ogwa Maayi 15, 2015, lup. 29-30.


Poliisi ekutte abafere 4 - Radio Simba, The Best Luganda Station in the World !\nPoliisi ekutte abafere 4\nPoliisi mu Kampala ekutte abantu 4 lwakufera Bannayuganda nga babagamba nti balina obusobozi obukuba ssente. Patrick Onyango ayogerera mu Kampala n’emiriraano nga bano kuliko; David Wambuzi, Gordon Kavuma, Leila Malika ne Alice. Kigambibwa nti bano balina bafere abantu obukadde 30 nga babalimbye okubaguza ekyuuma ekikuba ssente.\nPrevious Interpol ekutte ebintu ebijingirire ttani 5\nNext Poliisi e Wandegeya ekutte omubbi w’emotoka\nbbanka enkulu eriyirire GTB, NBC ne Crane Bank – Katuntu


Bukedde Online - Bakansala bakubaganidde mu kanso\nBalaze obulippo Ssebuufu bw'ayolekedde mu kujulira\nOwa CMI asimattusse okuttibwa\nKANSO y’e Lubaga eyayitiddwa okuteesa ku kasasiro asusse mu Munisipaali eyo yayiise oluvannyuma lwa bakansala okuwaanyisiganya ebisongovu n’ekyaddiridde kulwaganagana.\nBakansala nga bagezaako okutangira munnaabwe Lubega (wakati) okulumba Lusembo.\nKANSO y'e Lubaga eyayitiddwa okuteesa ku kasasiro asusse mu Munisipaali eyo yayiise oluvannyuma lwa bakansala okuwaanyisiganya ebisongovu n'ekyaddiridde kulwaganagana.\nEmbeera okutabuka, bakansala baasoose kukakasa ebiteeso bya kanso eyasembyeyo wabula ne bafuna obutakkaanya ku kkampuni eziyoola kasasiro ng'abamu bawagira zisigale nga zikola kyokka abalala nga bakiwakanya.\nOmumyuka Meeya Asuman Ntale eyakubirizza kanso ebintu byamutabuseeko Kansala Juma Lubega amanyiddwa nga Kabotongo (Kabowa I) bwe yasituse ng'agamba nti baali basazeewo kkampuni zonna eziyoola kasasiro zigobwe mu Lubaga kuba omulimu ogwazikwasibwa guziremye ng'ayagala KCCA yezze obuvunaanyizibwa wabula banne ne bamuwakanya nga bagamba nti zikoze bulungi.\nWabula Musa Lusembo (Ndeeba III) yamucoomedde n'amulagira atuule wansi kuba yabadde alemesa olukiiko okugenda mu maaso nga kino kyaggye Lubega mu mbeera n'amwambalira ne beesika ebitogi era baabadde bafunya ku mikono gy'amasaati gaabwe bakubagane, bakansala abalala ne babatebuka.\nEmbeera yalemeredde Ntale n'alagira omuserikale wa kanso okukwata omuggo ogwa Kanso ne bafuluma olukiiko, bw'etyo kanso n'eyabuka.\nBAD BLACK: Agobye abawala be yacakalanga nabo\nNRM ekaayidde abeesimbyewo ...\nAKAKIIKO k’ebyokulonda aka NRM kalabudde nga bwe kagenda okusazaamu eyeesimbyewo yenna anaasangibwa ng’akubye...


Bukedde Online - ssennyiga w'e china,Abakugu ba Uganda bavuddeyo okumulwanyisa\nssennyiga w'e china,Abakugu ba Uganda bavuddeyo okumulwanyisa\nEbiviirako okulwala ensigo nga tomanyi\nAbakugu balaze engeri y'okulwanyisaamu aka...\nOMUWENDO gw’abantu abalwala ssennyiga w’e China owa Coronavirus (Covid-19) mu nsi yonna gweyongera buli lukya olw’ebbula ly’eddagala erisobola okulwanyisa obulwadde buno.\nAbakola ogw’okunoonyereza ku Coronavirus ku UVRI, ku ddyo ye, John Kayiwa.\nAmawanga agasoba mu 100 galina abalwadde ba ssennyiga ono naye nga gye yatandikira mu ggwanga lya China n'okutuusa kati tebannafuna ddagala lijjanjaba bulwadde buno wadde nga balina eddagala erimukkakkanya era n'awonera ddala.\nMu Uganda, ekitongole kya Uganda Virus Research Institute (UVRI) e Ntebe kye kivunaanyizibwa ku kunoonyereza ku buwuka obuleeta endwadde ez'enjawulo n'engeri gye tuyinza okubulwanyisa.\nssennyiga wa bika bingi Dr. Pontiano Kaleebu, akulira ekitongole kya UVRI yategeezezza nti, ssennyiga alimu ebika era buli muntu amukwata kyokka amuyisa bubwe okusinziira ku maanyi g'omubiri gwe.\nWaliwo ssennyiga akwata ebisolo eby'enjawulo n'abiyisa bubi era bw'abeera akutte ku ffaamu y'omulunzi ayinza okufiirwa ebisolo bingi.\nNaye n'ebisolo waliwo ebibeera birina obusobozi mu mubiri okulwanyisa ssennyiga ono n'awona.\nEmyaka egyayita waliwo ssennyiga eyava mu hhamiya mu nsi za buwalabu gwe bayita MARS eyatta omuwendo gw'ebisolo n'abantu abawera naye yakkakkanyizibwa BIRAZE KU P14 Abakugu ba Uganda bavuddeyo okumulwanyisa abakugu n'aggwaawo.\nN'omulala baali bamuyita SARS nga naye yatta abantu bangi naye nga yenna kyazuulibwa nti, yali ava mu bisolo.\nEKY 'ENJAW ULO SSENNYIGA W'E CHINA KY 'ALINA\nWaliwo ssennyiga abaddewo okumala ebbanga nga tulina eddagala mu malwaliro erimukkakkanya ng'akutte omuntu.\nAmulina abeera asobola okumusiiga omulala naddala nga waliwo bye bakozesa awamu oba ng'abeera kumpi n'abantu.\nBw'obeera omulina osigaza obulamu bwo kubanga tosobola kufa ne bw'abeera mungi olw'eddagala lye bakuwa mu ddwaaliro erisobola okukkakkanya akawuka n'otereera.\nSsennyiga w'e China ekimufuula ow'enjawulo kiri nti, bw'aba akukutte anafuya omubiri gwo oluvannyuma n'otandika okuziyira.\nEkiziyiro kino ky'ekisinze okutta abantu be tuwulidde bafa kubanga akendeeza ku mukka gw'ossa okutuusa lw'aziba emimiro, y'ensonga lwaki batugamba okubikka omumwa n'ennyindo.\nSsennyiga ono asaasaanira ku misinde gya waggulu, alina akawuka bw'abeera tannakimanya buli w'akwata n'omulala n'akwatawo ebiseera ebisinga avaawo nako naddala nga yasoose kunyiza okukwatawo\nDr. Pontiano Kaleebu, akulira ekitongole kya uvri ekikola okunoonyereza ku ssennyiga.\nAmalwaliro ery'e Ntebe ne Naggulu gategekeddwa okujjanjaba ssennyiga w'e China\nSsennyiga ono atta mangu era omulwadde tasobola kusukka wiiki bbiri (ennaku 14) ng'a amulina. Bw'omufuna n'otofuna buyambi ku kiziyiro ky'oba ofunye yeeyongera okukuziba emimiro n'akutta.\nSsennyiga ono akwata abantu bonna, omweru n'omuddugavu, omuto n'omukulu naye asinga kuyisa bubi bantu abakulu abali mu myaka 50 n'okudda waggulu kubanga emibiri gyabwe gibeera gitandise okunafuwa nga tegikyasobola kulwanyisa kawuka ak'amaanyi.\nMu bantu be tuwulira abafa mu China n'amawanga amalala, bwe weekenneenya ekibalo ky'ekitongole ky'ebyobulamu mu nsi yonna ekya World Health Organization (WHO), abavubuka n'abaana abato batono abafudde olw'ensonga nti, emibiri gyabwe gikyalina amaanyi okulwanyisa akawuka kano era babeera n'emikisa mingi okuwona.\nJohn Kayiwa, akola mu labalatole mu kitongole kya UVRI yategeezezza nti, ssennyiga oba obuwuka bwonna tewali ddagala libujjanjaba kuwona, wabula obumu waliwo eddagala eribuweweeza mu malwaliro ageetoolodde mu ggwanga nga bwe kakukwata olimira ne kakkakkana.\nKino tekiri mu bantu bokka wabula n'ebisolo. Eddagala eririwo erikkakkanya ssennyiga abaddewo okumala ebbanga terisobola kukola ku ssennyiga wa Coronavirus COVID 19 kubanga wa maanyi nnyo era atambulira ku misinde mingi. Omuntu amufunye bw'abeera azuuliddwa alina okuteekebwa mu kifo yekka era tulina amalwaliro abiri okuli Entebbe Grade ‘B' ne Naggulu ageeteegese okukola ku balwadde.\nEkisingira ddala obukulu ku mulwadde wa ssennyiga ono kumuwa bujjanjabi obumuyamba okussa obulungi era asobola okuwona amangu bw'abeera talina ndwadde ndala ng'akawuka ka siriimu n'eddala.\nEngeri Ssennyiga gy'aluddewo waliwo ekyuma ekiruddewo mu ggwanga nga kikebera ebika bya ssennyiga ebibeera bizuuliddwa mu bantu n'ebisolo.\nNaye Coronavirus - COVID 19 bwe yazuuliddwa, eggwanga lya China lyakwatagana n'ekitongole kya WHO ne bawa Uganda ekyuma ekikebera ssennyiga ono.\nWaliwo ekibinja ky'abasawo abatendeke ku kisaawe e Ntebe abeekenneenya abo abateeberezebwa okubeera ne ssennyiga ono era baggyako ebipimo ne bitwalibwa okukeberebwa, oluvannyuma ne bitwalibwa ku minisitule y'ebyobulamu n'esalawo bateebwe Amalwaliro ery'e Ntebe ne Naggulu gategekeddwa okujjanjaba ssennyiga w'e China okudda eka naye babakubiriza okubeera bokka.\nBalina abantu abaddamu okubakeberako nga wayiseewo akabanga okulaba nga tebalina kiraga kyonna nti, bayinza okufuna ssennyiga ono oluvannyuma.\nSsinga wabaawo okuzuula omuntu yenna nti, alina ssennyiga ono nga mugwira bajja kumuwa eddembe lye ng'omulwadde okwesalirawo oba ajjanjabibwa wano oba okuzzibwayo mu nsi ye.\nBw'abeera Munnayuganda, ajja kufunirwa ekifo gye bamukuumira nga bw'afuna obujjanjabi okutuusa lw'awona era amangu ddala minisita ajja kutegeeza eggwanga nti, ssennyiga atuuse abantu bongere okubeera obulindaala.\nBW'OTANGIRA SSENNYIGA W'E CHINA\nBuli muntu alina okwekuuma okulaba ng'atangira ssennyiga ono okumukwata.\n1 Weewale okukwata mu ngalo z'abantu kubanga akawuka katambuliramu nnyo.\n2 Weewale okukwata ku bintu ebingi kubanga tomanya abaasoose okubikwatako oba balamu oba balwadde.\n3 Weewale okukwatirira omumwa n'ennyindo yo kubanga bye bisinga okukwatibwa amangu ssennyiga ono.\n4 Bw'obeera olwadde oba ng'olina gw'omanyi nti, amufunye mukubirize okugenda amangu mu ddwaaliro okufuna obuyambi okutaasa obulamu bwe n'obw'abalala.\nOmukyala anvumira mu baana


Bukedde Online - Munnabyabufuzi abadde akolokota Kagame attiddwa mu bukambwe\nMunnabyabufuzi abadde akolokota Kagame attiddwa mu bukambwe\nSaagala musajja alina mukyala mulala\nBamufumise ebiso ku bulago, mu kifuba ne ku mutwe. Syridio Dusabumuremyi 42, ow'ekibiina ky'ebyobufuzi ekivuganya Gavumenti e Rwanda ekya FDU-Inkingi, abatemu baamusanze mu ofiisi z'ekibiina mu kibuga Kigali ku Mmande akawungeezi.\nBwe baatuuse mu ofiisi ye ne beesabika obukookolo mu mitwe ne baggyayo ebiso ebyogi ne batandika okumufumita. Baalese bamusse ng'omulambo guli mu kitaba ky'omusaayi ne bafuluma.\nEkibiina kya FDU-Inkingi, kikulirwa omukazi aludde ng'ateeka Kagame ku bunkenke Victoire Ingabire Umuhoza ate ng'eyatemuddwa ye mwogezi waakyo.\nVictoire Ingabire Umuhoza alumiriza nti Gavumenti erina ky'emanyi ku kuttibwa kwa Dusabumuremyi kubanga Kigali alimu bambega kumpi buli wantu nga kizibu okukola obutemu n'otokwatibwa.\n"Bonna abattiddwa bakoleddwaako obulabe kumpi mu ngeri efaanagana. Bakubwa masasi oba okufumitibwa ebiso. Ababatta beebikka obukookolo ku mitwe.\nDdala Gavumenti eyinza etya okutumatiza nti terina ky'emanyi?\nLwaki teriiko gw'ekwata n'emusingisa musango?" Victoire Ingabire Umuhoza bwe yeebuuzizza.\nEmikutu gy'amawulire egyenjawulo gyakitadde ku kitongole ky'amagye ga Rwanda ekikessi ekiyitibwa Directorate of Military Intelligence (DMI) nti kyandiba emabega w'okutemula n'okubuzaawo bannabyabufuzi abavuganya Gavumenti.\nOmukutu ogwa Great Lakes Post (GLPOST) gwategeezezza nti engeri Dusabumuremyi gye yattiddwa efaanana okufa kw'abalala abatwalibwa ng'abalabe ba Gavumenti y'e Rwanda.\nAte Victoire Ingabire Umuhoza, yategeezezza ekitongole ky'amawulire ekya The Associated Press ky'ekiseera ensi yonna eveeyo ku ttemu eriri mu Rwanda kubanga Kagame atuuse okumalawo bannabyabufuzi abamuvuganya.\nIngabire yaakayimbulwa mu kkomera gye yaggalirwa oluvannyuma lw'okusingibwa emisango gy'okukolagana n'abaagala okuwamba obuyinza nga bakozesa eryanyi, ye ky'agamba nti emisango mijweteke.\nYayimbuddwa omwaka oguwedde( 2018 ). Mu kkomera yamalayo emyaka munaana n'asonyiyibwa emyaka musanvu gye yabadde abuzaayo okumalako ekibonerezo eky'emyaka 15.\nYagambye nti ye tatya kuttibwa era ajja kwongera okwanika ebikyamu bya Kagame ne Gavumenti ye okutuusa nga yeekubye mu kifuba. Ingabire yagambye nti ettemu n'okuwambibwa kwa bannabyabufuzi abavuganya Gavumenti, bigendereddwaamu kutiisatiisa bammemba aba FDU-Inkingi, n'ebibiina ebirala ebivuganya Kagame bireme kwogera ku bikyamu n'ebikolobero ebikolebwa ku bannansi ba Rwanda.\nOkuttibwa kwa Dusabumuremyi kujjidde mu kiseera nga bannabyabufuzi abooludda oluvuagnya bakyali mu kiyongobereo olw'okuttibwa kwa Anselme Mutuyimana, eyabuzibwawo mu March 2019, omulambo gwe ne guzuulibwa mu kibira nga guvunze.\nMunnabyabufuzi omulala era nga mmemba wa FDU- Ikingi Eugene Ndereyimana yabuzibwawo mu July n'okutuusa kati tamanyiddwaako mayitire ate mmemba omulala Boniface Twagirimana eyali yakwatibwa n'aggalirwa mu kkomera kyokka kigambibwa nti yaggyibwayo nga kati tamanyiddwa gy'ali.\nBakunyizza ab'ekitongole ky'obwa nnakyewa ku nsonga za Kibwetere\nKibwetere ne banne bandiba e Malawi - Poliisi


Bukedde Online - Abaserikale bayodde abantu mu mayumba\nAbaserikale bayodde abantu mu mayumba\nOkuva ku kkono, Kavuga ne Joseph Ssendege eyawambiddwa.\nAKASATTIRO keeyongedde mu bitundu ebyenjawulo olw'okukwata abantu ng'abamu babaggya mu mayumba gaabwe ekiro ne babasibira mu bifo ebitamanyiddwa.\nAbakwata abantu abamu bajjira mu ngoye za bulijjo nga bambadde obukookolo mu maaso era nga babagalidde emmundu oluusi nga batambulira mu mmotoka ez'ekika kya ‘Drone' okutali nnamba ate abalala babeera mu byambalo ebiddugavu ebitategeerekeka\noba bya poliisi oba amagye.\nMu kiro ekyakeezezza Mmande, abatuuze ku byalo; Buyuki, Kayunga, Katoogo, Ssaamuuka ne Waluga mu muluka gw'e Katoogo mu ggombolola y'e Nama mu\ndisitulikiti y'e Mukono baasuze ku tebuukye olw'abatuuze bannaabwe okulumbibwa.\nPaul Kawombe, kansala w'omuluka gw'e Katoogo mu kiseera kino ng'aliira ku nsiko\nyategeezezza Bukedde ku ssimu nti yadduse mu maka ge kubanga baakalumba ekyalo emirundi ebiri era tamanyi oba ogw'okusatu lwe bakomawo bakima ye.\nOmulundi ogwasooka okulumbibwa, abasajja baasamba enzigi z'abantu ne beggulira era buli musajja gwe baasanga mu nju nga bagenda naye.\nBaatwala abantu mukaaga okuli; Isma Ssenkubuge eyali asiika capati mu katawuni\ne Katoogo, Sula Kiwanuka, Juma Mukasa, Joseph Kyakuwa ne Stephen Ntulume oluvannyuma ne bazuulako omu ng'akubiddwa bubi asuuliddwa mu kibira ky'e\nKakiri ekisangibwa mu disitulikiti y'e Mukono.\n"Abasajja bajja nga batujju kuba tewaliiwo wa kakiiko ka LC gwe bategeeza era n'enzigi bamenya menye," bwe yagambye. Harriet Nakanjakko omutuuze w'e Katoogo\nagamba nti mu kiro ekikeesezza olwa Mmande abaserikale baalumbye amaka ag'enjawulo nga mu be baakutte kuliko ne batabani be basatu okuli; Joseph\nSsendege, Richard Ssekaggo ne Kavuga.\nAbalala abaawambiddwa abaawambiddwa kuliko; Tony Kyambadde (16) amanyiddwa nga Jacob, Juma Tebusweke ne Fred Kamya.\nNnaalongo Robina Nadoi agamba nti mutabani we Fred Kamya (20) y'omu ku baawambiddwa wadde nga tamumanyi ng'omuzzi w'emisango. Alowooza\nmutabani we bamulanga byabufuzi.\nMuziki Nkolo Ssaalongo ow'e Katoogo agamba nti basobeddwa tebamanyi kyakukola\nkuba kati okuba n'emirembe oli talina kusula mu nnyumba.\nHellen Nakivumbi mukazi wa Fred Kamya Yuya eyawambibwa nga December 23, 2020 agamba nti ku ssaawa nga munaana ogw'ekiro, baalumbibwa abasajja abaali bayambadde obukookolo nga bambadde ebyambalo bya poliisi ebiddugavu ne basamba\noluggi ne bayingira era bba baamukuba ppisito ku liiso ne ligenda nga litonnya musaayi era baamutwala ali bwereere.\nBano balumiriza abamu ku batuuze nti be batambula n'abakuumaddembe bano nga\nbabasongera mu bantu be bakwata.\nMu bano mwe muli Azed Kiziri Lwanga wabula ng'ono bw'atuukiriddwa agambye nti ye abavubuka abawagira Abudalah Kiwanuka be baamukolako effujjo.\nYasambazze n'ebyokusonga mu bantu n'agamba nti bamukonjera. Waliwo omuvubuka Reagan Kasumba omuvuzi wa Canter eyakubibwa essasi abasajja abaali mu ngoye ezaabulijjo nga bawamba abantu e Kabembe nga December 21, 2020.\nE Ntebe ne Katabi bano be baawambibwa;Abamu ku bavubuka abze bawambibwa kuliiko Nsubuga Ashraf yabuzibwaawo nga Decemer 22, 2020 ku Lwokubiri , Sentongo Reagan okuva e Katabi yabuzibwaawo ku lunaku lwe lumu , Kasoma Jones Zaake ne Oteka Abraham babuzibwaawo nga December 24 / 2020, Kigozi Jamiru okuva e Mpala , Kayiwa Julius okuva e Kitala babuzibwaawo December 22, 2020 kw'ossa ne Kassim okuva e Kajjansi yabuzibwaawo nga December 22, 2020.\nPatrick Onyango omwogezi wa poliisi mu Kampala n'emiriraano yagambye nti kituufu baliko ekikwekweto kye baakoze ku kyalo Katoogo ku by'ekuusa ku ffujjo eryakolebwa ku muwagizi wa minisita Ronald Kibuule ayitibwa Joseph Lujja eyali ayambadde\nomujoozi gwa kyenvu ne bamukuba nagwo ne baguyuza.\nOnyango agambye nti abaakwatiddwa kuliko; Fred Kamoga, Henry Kasirye, Sulaiman Ddamulira, Hassan Kanyoro, Edward Mugambwa, ne Juma Tibusweke. Abalala ye, Isma Luyinda, John Kavuga, Hassan Kyamba, Richard Ssekaggo, Bama Ssekajja,\nJoseph Ssendege, Isaac Segiwa ne Godfrey Magago. Bavunaanibwa n'okwonoona ebipande by'abeesimbyewo.\nAB'E BUGOLOOBI BALI MU KUTYA\nVincent Nalumoso makanika mu katale k'e Bugoloobi mu Kampala yaggyibwa ku mulimu nga December 1, 2020 n'okutuusa kati taddangamu kulabika. John Kizito muganda wa Nalumoso yagambye nti zaali ssaawa 5:00 ez'oku makya nga bazannya\nludo, abasajja abaali mu ngoye ezaabulijjo nga babagalidde emmundu ne babakima ne Ronald Agaba.\nBaabalinnyisa emmotoka ekika kya Drone etaaliko nnamba ne bababuzaawo. Wadde nga basuubira nti abeebyokwerinda be babalina naye batambudde poliisi ez'enjawulo okuli; CPS, Jinja Road, SIU e Kireka kyokka yonna bagamba si be bamulina.\nBaggulawo omusango gw'okubula kwa Nalumoso ku poliisi ya Jinja Road oguli ku\nffayiro nnamba SD: 22/01/1/2021.\nAbooluganda baasabye ab'ebyokwerinda bababuulire gye baasibira abantu baabwe kuba\nAb'e Bugoloobi baasooka kufuna kutya nga December 23, 2020, emmotoka y'ekika kya Drone lwe yagenda mu katale n'ekwata abantu 11 kyokka oluvannyuma n'eyimbulako 10 ne basigaza Martin Lukwago.\nMary Namuyanja mukyala wa Lukwago yagambye nti wadde afubye okunoonya bba mu\nmakomera ag'enjawulo naye amubuliddwa era ffamire eyita mu kunyigirizibwa kuba omusibe y'abadde abalabirira.\nMUSEVENI AWADDE EKIRAGIRO KU BAKWATIBWA\nPulezidenti Museveni bwe yabadde ayogera n'abamawulire ba Vision Group ku Ssande\nyasabye ab'ebyokwerinda okutegeeza ab'enganda z'abantu ababa bakwatiddwa. Yalagidde n'ababa bakwatiddwa kyokka ne kizuulwa nga tebagenda kuvunaanibwa mu\nmateeka okubayimbula mu kifo ky'okubakuumira mu busibe.\nMuseveni yagambye nti tawagira kya kusiba bantu nga tebamaze kuwozesebwa mu kkooti n'agamba nti; "sikkiriziganya na kya kukwata bantu n'osirika, kuba\ntewali kyetaagisa kukweka. Abakwatiddwa batwalibwe mu kkooti oba babaleke badde awaka".\nBannayuganda yabawadde amagezi okukolagana obulungi n'abeebyokwerinda. "Bwe bakuyimiriza togaana era tosaanye kudduka. Bwe bakukonkona vaayo bulungi ogende nabo ku poliisi tewajja kubaawo mutawaana," Museveni bwe yagambye.\nStecia awadde Julie obukwakkulizo ku ssente z'okwanjula\nWuuno omuwala akyusizza akalulu mu Amerika


Omulambo gwa Maj. Biraaro gutwaliddwa mu...\nAbamu ku batuuze baagambye nti wadde ennyumba zaabwe zijjuddemu amazzi baabulwa ew’okulaga olw’ensonga nti ne mu makanisa abansinga gye basula mu kiseera kino wajjudde.\nOmubaka w’e Buvuma mu palamenti Robert Migadde ng’ali ne munne Mathias Kasamba akiika mu palamenti ya East Africa batuuse ku kizinga ky’e Lubya abavubi gye baabayitidde mu mbeera gye bayitamu.\nMigadde yagambye nti ebizinga ebisinga obungi mu Buvuma bisaliddwako amazzi nga n’ewamu abamu ku bantu bawaliriziddwa okuvaayo ne beetegula ekibabu.\n“Nsaba minisitule y’ebigwa bitalaze ne gavumenti okutwalira awamu okuyingira mu mbeera eno mu ngeri ey’ekikugu sso si ya byabufuzi kuba abantu bali bubi ate nga beetaaga obuyambi obwamangu. Beetaaga emmere, eddagala ku birwadde, amazzi amayonjo n’ebikozesebwa ebirala kuba kati akalwaliro ka Health Centre II akali e Lubya temuli ddagala,” bwe yagambye.\nMu bano mwe muli n'abalina zi bbizinensi nga nazo amazzi gaazisalako n’ebintu ebimu ne bifa nga kati tebakola n’eky’okulya bawamma kiwamme.\nPhiona Nakaweesi omu ku batuuze yagambye nti n’abaana baabwe wadde okusoma kwatandise tebasobodde kugenda ku masomnero kuba nago gali mu mazzi wakati.


NNINA emyaka 25 naye sinnatandika kwegatta kubanga ntya siriimu ng'ate abawala abasinga tebaagala kugenda ku musaayi ate nga nange saagala kukozesa kondomu kubanga bagamba nti tonyumirwa. Kati nkoze ntya okufuna omuwala nga talina siriimu ate ng'alina empisa.\nOKUSOOKERA ddala tosobola kumanya oba omuntu alina siriimu oba tamulina okugyako ng'omukebezza omusaayi. Ekirala, omuntu yenna atayagala kufuna siriimu ate nga teyeekebezza aba alina okukozesa kondomu.\nKy'ogamba nti kondomu tenyumisa ekyo kisinziira ku muntu kennyinni naye ng'okusinga ky'oteeka mu bwongo oba mu birowoozo era ky'ofuna.\nOba toyagala kufuna siriimu olina okufuna omuwala n'omukebeza, ate tekitegeeza nti bw'omukebeza nga talina siriimu tasobola kumufuna.\nOmuntu atalina siriimu asobola okumufuna mu kwegatta tomanya asobola n'okufuna akabenje n'abantu abalala nga balina akawuka omusaayi ne gumuyingiramu era n'afuna siriimu.\nEky'okufuna omuwala ow'empisa olina kugezaako n'omunoonya ate n'osooka omwetegereza oba ddala azirina.\nWeetegereze amaka g'avaamu, empisa ze okumala ekiseera. Ate era olina okumanya nti abantu bakyuka eyalina empisa ayinza okukyuka nga takyazirina.\nKkampuni ya Vision Group ekoze amagoba ga buwumbi buna\nAbalina emigabo mu New Vision baakusasulwa kawumbi


Bukedde Online - Aba NACRRI baleese kasooli agumira akawuka akaleeta empumbu\nOmusango gwa Kibalama guleka wa Bobi Wine:\nKibalama ayogedde lwaki yakyusizza bye yabadde asoose okwogera...\nOwa North Korea yejjusizza ku by'okutta omusajja wa South Korea...\nAba Twaweza bafulumizza alipoota ku nkozesa y'emikutu gy'empuliziganya...\nAba NACRRI baleese kasooli agumira akawuka akaleeta empumbu\n'Emmwaanyi bazikolere etteeka okutumbula omutindo'\nNnunda ente, embuzi n'okulima olusuku'\nBy Sarah Zawedde\nAdded 10th May 2016\nEKITONGOLE ekinoonyereza ku birime ekya Namulonge Agriculture Crop Resources Research Institute kikoze ebika bya kasooli bisatu ebigumira akawuka akaleeta empumbu evaamu obutwa obw’obulabe eri omulimi.\nOmu ku bakozi e Namulonge ng’alaga kasooli omupya eyavumbuddwa.\nObutwa buno buyittibwa “Afl atoxin” nga buleetebwa akawuka k’empumbu akamera ku mpeke z’ebirime nga tennaba kukungulwa mu nnimiro oba ebiteerekeddwa mu sitoowa.\nOmukugu mu kunoonyereza ku byobulimi era akulira ekitongole kino Dr. Godfrey Asea agamba nti akawuka kano kaabulabe eri obulamu bw’abalimi kubanga kavaamu obutwa obuyinza okumuviraako okufuna obulwadde bwa kookolo w’ekibumba.\nAgamba nti abalimi bangi balidde obutwa buno mu mmere naddala kasooli, ebinyeebwa ebikubibwamu obuwunga nga kyandiba nga kye kimu ku kivuddeko obulwadde bwa kookolo w’ekibumba okweyongera mu bantu.\nAgamba nti ebirime bingi bimerako empumbu naye ku luno essira ly’okunoonyeeza ku kawuka kano balitadde ku kasooli, ebinyeebwa, obulo ne muwogo kubanga bye bimu ku birime ebisinga okulimibwa n’okuliibwa mu Uganda.\nEra basobodde okufulumya ebika bya kasooli omuli Bazooka (UH5354), UH5402 ne UH 5556 .\nOmukugu mu kunoonyereza ku bisolo, Godfrey Nviiri agamba nti akawuka akaleeta obutwa buno katera kubeera ku mpumbu ey’ekika kya Kiragala.\nEmpumbu eno emera ku mpeke z’ebirime naddala ebitakaziddwa bulungi kuggwaamu mazzi .\nEmpumbu eno bw’emera ku kasooli ereeta obutwa obutaggwa mu mpeke zino nga ne bw’obufumba tebufa.\nAgamba nti obutwa bwa “Afl atoxin” bwa bulabe kubanga omulunzi ssinga anywa amata oba alya ennyama evudde mu bisolo ebibadde bigabirirwa emmere erimu empumbu asobola okufuna akawuka kano akalwaza kookolo.\nEra bukwata n’omwana omuto ssinga ayonka nnyina oba anywa amata agava mu nte erya emmere erimu empumbu.\nAbadde yeesimbyewo e Wakiso bamuteeze ne bamutta!\nKkampuni y'Abachina egobye abakozi 700\nAfumise muto we ebiso n'amutta ng'amulumiriza okwegadanga ne mukazi we mu buliri\nAba Cranes balaze ke beekoleddewo e Walukuba\nMawejje: Anyumya ebyafaayo bya Uganda ng'ayita mu ssente enkadde\nSikunama nnyambala binnyumira, bw'ogwa mu kamasukange gw'omanya - Desire Luzinda\nKibalama ayogedde lwaki yak...\nEYALI Pulezidenti w’ekibiina kya National Unity and Reconciliation Party (NURP) Moses Nkonge Kibalama, agamba nti...\nOwa North Korea yejjusizza ...\nAMAGYE ga North Korea okutta munnansi wa South Korea gwe baasanze abuuse ensalo ng’ali mu mazzi gaabwe biranze....\nAba Twaweza bafulumizza ali...\nLEERO Mande September 28, 2020 giweze emyaka 15 nga Uganda eyisizza etteeka erikkiriza abantu okufuna amawulire...\nSeya alese omukululo mu byo...\nEBYOBUFUZI ebyali bibuutikiddwa abayivu, Seya yabikyusa n’abiyingizaamu n’abantu ba wansi abaali beerabiddwa.


Evangelistisches Traktat Luganda (Uganda)\nTraktat Luganda (Uganda)\nBalina Omukisa Abo…\nAmaanyi gonna ag’obuntu gakozeseddwa okuzuula amakula amatuufu ag’obulamu naye byonna bigudde butaka. Okugezaako kwonna okuzuula Katonda okuyita mu bikolwa eby’eddiini n’ebikolwa ebirungi byonna biremereddwa.\nOkunoonya Katonda mu butonde ne mu bufilosofo tebirina gyebiraza. Abantu bawulira nga Katonda asigadde wala nnyo. Essuubi lyonna ery’emirembe gy’omunda lyewala oyo anoonya. Oba mu bugenderevu oba mu butali bugenderevu, ffenna tufuba okwenyigira mu kuzuula Katonda. Olw’okutulugunyizibwa okuyaayaana olw’ekifo ky’okwesiima ekyabula, tukola kyonna ekisoboka okuzibikira omuwaatwa oguli wakati waffe ne Katonda.\nOmukono gwa Katonda Omutonzi gwaleka akabonero ku ffe. Twatondebwa olw’ebigendererwa bye. Okwezuula n’okwetegeera tebisobola kuba nga bye biruubirirwa byokka eby’obulamu bwaffe. Amakulu gaffe amatuufu gazuulibwa mu Katonda yekka. Toyinza kubuuza kikwaata ku makulu g’obulamu nga tobuuzizza ku Katonda.\nKino kye kibuuzo buli omu ku ffe kyalina okwolekanya nakyo obweenyi oba kati oba mu biseera ebijja.\nKatonda yasimba obutaggwaawo\nmu mutima gw’omuntu.\n(Om u b u u l i z i 3 : 1 1 )\nEnzivvunula y‘Oluganda Esooka


Bukedde Online - Omusiguze atemye nannyini mukazi n'amutta\nWabalusseewo obutakkaanya ku nsimbi ezaava...\nNakigozi agambibwa okuttisa bba oluvannyuma lw'okumusanga n'omusiguze nga basinda omukwano mu nnyumba\nOMUSAJJA omusiguze akaze amaaso n'aggyayo ejjambiya n'atemaatema omusajja nannyini mukazi bw'abasanze nga basinda omukwano mu nnyumba.\nAndrew Lukwago yaatemeddwatemeddwa n'afa oluvannyuma lw'okulondoola mukazi we gweyalese awaka okugenda okukola bwe yakomyewo ne wabaawo amutemyako nti mukyala wo alabiddwako n'omusajja nga bapepeya mu ngeri y'omukwano.\nAndrew atambudde mpolampola n'agenda ng'alinnya abantu bano akagere ppaka lw'atuuse ku nnyumba y'omwami amanyiddwa nga Thomas Kitagenda n'akonkona omusajja omusiguze olumulabye asiseeyo busisi jjambiya n'amutemaatema n'amutta oluvannyuma n'addayo mu nnyumba okumaliriza emikolo gyabwe.\nPoliisi ng'ezze okuggyawo omulambo\nBw'azzeeyo mu nnyumba omukyala gweyabadde asigudde ategeerekeseeko erya Nakigozi yamubuuzizza nti kiki ekibaddewo nga ndaba okomyewo n'omusaayi ku mpale obadde ki yamuzzeemu n'amutegeeza nti waliwo ababbi ababadde babalumbye ku ssaawa nya ez'ekiro era baabadde ava okulwanagana nabo.\nObudde nga bukedde abatuuze balabye omulambo gwa Lukwago ku kkubo elikyama ewa Kitagenda ne batemya ku poliisi ye Butambala kyokka olutuuse ewa Kitagenda nadduka n'abulira mu kibira era ne bakwata Nakigozi n'atwalibwa ku poliisi ye Kibibiri anyonnyole\nNakigozi bino abyegaanye nti talina kyabimanyiiko wabula n'agamba nti abadde yakyawagana ne Lukwago nga asusse okumutuntuza n'afunayo Kitagenda era abadde takyali mukyala wa Lukwago.\nPoliisi emugguddeko omusango gw'obutemu ku fayiro nnamba SD/5/18/09/2017 nga bwegenda mu maaso n'okuyigga omusiguze bavunaanibwe okusinziira ku akulira okunonyereza ku buzzi bw'emisango mu Butambala Wiliam Basiima


Twagala mutereze ebbeyi, Abavubi b'eBuvuma bongezzayo akeediimo - Watchdog Uganda\nTwagala mutereze ebbeyi, Abavubi b’eBuvuma bongezzayo akeediimo\nABAVUBI mu Disitulikiti ye Buvuma basazewo boongezeeyo akeediimo kaabwe olw’ebbeeyi y’eby’enyanja okugwa nga bagamba nti kuluno Pulezidenti Museveni amale kuvaayo ku nsonga zaabwe ezibanyigiriza.\nKino kiddiridde omubaka wa gavumenti e Buvuma okuyita abakulira abavubi mu lukiiko olw’amangu okusobola okutema empenda ku mbeera ey’elariikiriza, omuli akatale k’ebyennyanja okuggwa nga abavubi tebategezeddwako, emisolo egy’ekanamye ne bilala.\nOkusalawo kuno baakukoledde lukiiko olwatudde ku Mukono Resort Hotel e Mukono, olwayitiddwa Omubaka wa Pulezidenti mu Disitulikiti ye Buvuma Agnes Nabirye okusobola okusisinkana abavubi, bananyini maato, ab’amaggye abali mu ggye erikuuma ennyanja, abakulembeze ba distulikiti, bannakibiina mu Association of Fishers and Lake Users of Uganda (AFALU), n’ababaka ba palimenti abakiikirira\nebizinga by’e Buvuma.\nMu nsonga ezanokoddwayo ezigambibwa okuba nti zezavaako akaleega bikya mwe muli emisolo egiri waggulu ennyo ng’ogw’ekitundu kimu ku buli kikumi ku magoba ge bafuna, olumu gulinnyisibwa ne gutuuka mu bitundu ebiri mu ataano ku buli kikumi, kye bagamba nti abatwaala ebyenyanja ebweeru be basalawo ku bbeyi gye bagula saako n’omusolo.\nOmubaka Robert Migadde yabagambye nti balina okubeera obumu era balindeko okudda ku mulimu okujjako nga waliwo ekikoleddwa okukyuusa embeera ebanyigiriza.\nYabagambye nti bajoogeddwa nnyo abakungu ba gavumenti abatamanyi bulumi mwe bayita, nga ne Minisita w’eby’obulimi yatuuse n’okukinagguka nti ebbeeyi y’eby’enyanja bw’egwa bo basanyuka busanyusi nti kubanga abantu baabwe olwo baba basobola okubyegulira.\nAte omubaka omukyala Jenifer Nantume Egunyu yalaze ennyiike olw’ebisuubizo bya pulezidenti butatuukirira, omuli n’okusala ku misolo gy’ebikozesebwa mu kuvuba, n’agamba nti ensonga eno y’emu ku kanaluzaala w’embiranye eriwo mu mulimu gw’obuvubi ensangi zino.\nNantume era yenyamidde olw’abakungu ba gavumenti okukubagana empawa ku nsonga eno, n’agamba nti kino kisibuseeko abantu okukyaawa omwagalwa waabwe Pulezidenti Museveni.\nRDC Agnes Nabirye yalafubaanye okutaasa gavumenti, n’ategeeza abavubi nti tebasaanye kukyaawa pulezidenti nti kubanga ye akola buli ekisoboka okubalwaanirira, era n’abakakasa nti n’ebinaava mu lukiiko olwo ajja kukola buli ekisoboka pulezidenti abifune mu lunaku lumu lwokka.\nNaye abavubi abaabadde abakambwe bino byonna tebaabiwulirizza, era bakira buli ayimuka okwogera ata kaka ku nsonga omuli emisolo egyekanamye, ebbeeyi y’eby’enyanja okugwa ekisusse, minister w;eby’obulimi, ebibira n’obuvubi Vincent Sempijja okubakinaggukira, ebbeeyi eya waggulu ey’ebikozesebwa mu buvubi, n’ebirala ntoko.\nLubowa hospital: Why we need the national health insurance scheme\nCrested Cranes optimistic ahead of return leg against Ethiopia


Bannakenya batenderezza enteekateeka ya takisi kuno\nABAVUNAANYIZIBWA ku takisi e Kenya bakyadde mu Uganda okulaba engeri gy’eddukanyizibwamu mu Kampala ne beewuunya enteekateeka yaakuno olw’omutindo gw’etuuseeko. Bazzeeyo bagamba nti bo baasigalira mabega.\nBaalambudde ppaaka za takisi empya n’enkadde nga babalaga obukulembeze bwa baddereeva ku siteegi okuva wansi okutuukira ddala waggulu mu kibiina kya KOTSA.\nBaalagiddwa engeri baddereeva gye baterekamu ssente n’okwewola mu nkola ya SACCO nga bino byonna babikola ku bwabwe.\nBannakenya baategeezezza nti bo baasigala dda emabega ne basaba aba Kampala Operational Taxi Stages Association (KOTSA) bagende babasomese. “Mu Kenya buli kintu kya Gavumenti.\nTetulina nkola ya SACCO ya baddereeva ne bakondakita. Tewali bukulembeze kuva wansi buyamba kukulaakulanya baddereeva,” Henry Nyambuto Ssaabawandiisi wa Public Transport Operators Union (PUTON) bwe yagambye.\nBaasoose mu lukiiko olwatudde mu ofiisi ya KOTSA ku Nalubwama akeedi.\nLwakubiriziddwa omumyuka wa ssentebe Stephen Kidde ne Rashid Ssekindi nga lwetabiddwaamu Grace Luyera, Abbey Luwagga, Hood Walakira, Ssaalongo Lawrance Mutebi, Faisal Lule, Kalid Bbaale, Moses Birungi, Aisha Nanteza n’atwala siteegi y’e Masaka mu ppaaka empya.\nStephen Kidde yalaze engeri aba takisi gye basobodde okutumbula omulimu gwabwe n’okugukuuma.\n“Fffe twekulembera mu kibiina kyaffe ekya KOTSA, twekulaakulanya mu nkola ya SACCO, tulina obukulembeze bwa baddereeva ne bakondakita okuva wansi ku siteegi okutuuka waggulu,” Kidde bwe yannyonnyodde abagenyi baabwe.\nYategeezezza nti kumpi buli siteegi eriko SACCO kyokka nga waggulu bafugibwa SACCO ey’oku ntikko eyitibwa Amalgamated Transport and General Workers Union (ATGWU[U].\nSsekindi ne Luyera baategeezezza nti enkola y’okuyamba n’okusitula baddereeva ebayambye era esaana ekozesebwe mu mawanga ga East Afrika gonna.


Bukedde Online - Ebirungi ebiri mu mukazi okutyaba enku ne ziwera\nOmuwala yannemesa okumukubira essimu\nOKUTYABA enku mu Buganda kalombolombo akatadibizibwa. Omuwala bw’aweza emyaka 11, Ssenga atandika okumuwunda mu ngeri y’omukazi Omuganda entuufu ng’amutwala mu kibira okutyaba enku.\nAbawala nga bava okutyaba enku. Emirundi egisinga abawala bwe baagendanga okutyaba enku nga gye bakolera n’akalombolombo k’okukyalira ensiko.\nOkutyaba enku ne ziwera weetaaga eddagala ettuufu wamu n’obunyiikivu. Ssinga omuwala aba anyiikidde asobola okutyabira wiiki bbiri ne bawera, wabula ng’abeera alina okuba nga tayosa.\nBayamba omukyala okukuuma ebbugumu mu bukyala munne n’amutuukako ng’abuguma bulungi.\nBatwalibwa nga kyakuzannyisa ky’abasajja nga mwesanyusa, kubanga b’akonkonako ng’agenda okutandika emikolo. Ate era bayamba omusajja bw’aba anoonya munne okusobola okufuna obwagazi kuba balina ennyonyoogeze ez’amaanyi eziyamba omukazi okufuna amangu obwagazi.\nBaweesa omukyala ekitiibwa naddala bw’asanga omusajja amanyi omugaso gwabwe, era kiba kizibu okwegatta mwembi ne mutanyumirwa.\nOmulimu gw’okutyaba enku guteekeddwa kukola omuwala yennyini oba omukazi mpozzi ne ssenga we.\nEra edda abawala bwe baagendanga ne bassenga baabwe ku mikolo egy’ekika kino, beewalanga nnyo abalenzi okubagoberera.\nEno y’ensonga lwaki omusajja ssinga afuna omuwala nga teyagendako wa ssenga Nabikande, ekituufu kyandibadde kya kumuzzaayo ewa ssenga we ow’ensonga n’asooka amaliriza ensonga ezo, okusinga omusajja okuzeekolerako.\nBw’aba tamuzzizza waabwe, waakiri ayinza okumutwala ewa bassenga abali mu bibuga ennaku zino abayamba abakazi okukyalira ensiko ne bamukolako bulungi n’atereera.\nAte omukyala eyatwala obudde n’akyalira ensiko era n’enku ne ziwera bulungi, ssinga afuna omusajja atalaba makulu mu nsonga zino, kirungi mwewale obukodyo obubaggyayo ennyo okwewala okumukanga.\nWabula ate osobola okumuyigiriza engeri gy’asobola okubeeyambisa okukuyamba okufuna obwagazi.\nBw’aba akwagalira ddala ajja kufaayo okuyiga okusobola okukusanyusa.\nSsenga Mellane Namatovu ow’e Wakaliga agamba nti kituufu ensonga y’abalongo ekyatwalibwa nga nkulu ddala naddala wano mu Buganda, lwakuba oluusi abawala tebakyabanguya nnyo kukola mikolo gino, kubanga abamu baba bali mu bisulo.\nAgattako nti ekirala n’abatali Baganda nabo baatandika okukola emikolo gino oluvannyuma lw’okukizuula nti omukyala bw’atyaba enku kirina engeri gye kimuyamba okufuna obwagazi, n’okukuuma ebbugumu mu bitundu bino.\nBino byonna biyamba okunyumisa omukwano.


Bukedde Online - Ameefuga g'emyaka 58: Uganda by'erina okukola okuzimba obwetwaze mu byenfuna\nOLUGERO olugamba nti "Akuwa okulya y'akutwala omuluka" olutegeeza nti akuwa ekyokulya oba ekikubeezaawo y'akufuga, lutuukira bulungi ku Uganda ya leero ejaguza emyaka 58 bukya yeefuga. Uganda ejaguza emyaka 58 egy'obwetwaze naye obwetwaze mu byenfuna bukyagyesambye, nnasswi mugalabi.\nEbyenfuna bya bannansi kwe kwazimbirwa obwediimo bwonna obwassibwawo okulwanirira obwetwaze nga bannansi baagala okwenyigira obutereevu mu busuubuzi nga baagala n'okusasulwa ssente ezeegasa mu ppamba n'emmwaanyi ze baalimana.\nBwe twafuna obwetwaze mu 1962, ebyenfuna byajja bikyukakyuka mu ngeri nnyingi olw'omuyaga ogwalingawo n'entalo mu gavumenti ezizze zibaaw.,\nNga tujaguza emyaka 58 egy'Ameefuga, abantu ab'enjawulo balaga engeri ebyenfuna bya Uganda gye bizze bigootaana n'ekirina okukolebwa okufuna obwetwaze mu byenfuna.\nOMUTINDO GW'EBINTU BYE TUKOLA GWETAAGA OKULINNYA\nIsack Moses Kasule, wa byanfunna owa kkampuni ya IMK Business Consultancy agamba;\nObwetwaze mu byenfuna butandikira ku bungi bw'abantu abali mu ggwanga, bafuna batya?, bakola ki, babakozesa oba beekozesa, balina bye batondawo okufunamu ssente? bye bakola bakozesa ki, ebiva ebweru w'eggwanga byenkana wa? Ebibuuzo bino biyamba okumanya eggwanga oba lirina obwetwaze mu byenfuna oba teririna.\nEnsi okukulaakulana yeetaaga okuba ng'ebintu by'etunda mu nsi z'ebweru nga bingi okusinga by'egulayo, nga mulina ebintu bye mukola mu nsi yammwe ne mubitunda ebweru nga bingi, ssente ne muzireeta mu ggwanga lyammwe.\nTwetaaga ssente nnyingi eziyingira eggwanga naye nga si nneewole, nga zaffe bwoya eziva mu bye tuba tutunzeeyo.\nOkwongera omutindo ku bikolebwa wano kikulu mu kufuna obwetwaze bw'ebyenfuna, okugeza, emmwaanyi nga tetuzitunda nga nnamba nga bwe tuzikaza, tuzisunsula ne tuggyamu kase ne tuzisiba bulungi oba ne tukolamu kaawa omulungi ow'emmwaanyi enfumbeko n'akawoowo ako ne tumutwala ne tumutunda ebweru w'eggwanga ku ssente ezeegasa.\nNaye ffe emmwaanyi tuzirima netuzitunda nga nkalu nnamba , ate abazigula bwe bazitwala bazirongoosa ne bakolamu ebintu ne babikomyawo ate ne babituguza ku buwanana,twetaaga okutunda ebintu ebirinnyisiddwa era ebyongeddwaako omutindo.\nEbyenfuna by'eggwanga tebisobola kuba birungi era tetusobola kuba na bwetwaze bwabyo nga tetutunda bintu byongeddwaako mutindo.\nEssira tulisse ku kulinyisa omutindo ku bintu bye tukola wano, tubitunde ebweru w'eggwanga mu bungi, olwo ebyenfuna byaffe birinnye.\nEbyenfuna bwebiyimiridde akaseera kano ssi birungi, kubanga bye tutunda ebweru bitono ate ne siringi yaffe ya layisi ku ddoola, ekiraga nti amaanyi gaffe ku bye tutunda ebweru gakyali wansi.\nGavumenti yeetaaga okuyamba okutereeza ebyenfuna by'eggwanga, olwo nayo eyongeze ku musolo gw'eggya mu bantu ng'ebyenfuna biteredde, erina okuteekawo enkola eyanguya enkola y'emirimu.\nTwetaaga amateeka amalungi, ng'amasiga okutambulirwa eggwanga okuli essiga eddamuzi , essiga effuzi ne Paalamenti nga byetengeredde, nga teri kitongole kirinnyirira kirala kuba by'ebitongole ebifuga ensi, nga teri kiragira kirala kuba buli kimu ku bwakyo kisobola okufuga.\nEnguzi yeetaaga okulwanyisibwa, etyobodde n'ezza emabegga ebyenfuna, amateeka geetaaga okukola, Uganda erina amateeka amalungi naye tegakola, okuwa amateeka ekitiibwa kyetaagisa mu kusitula ebyenfuna.\nUganda yetaaga okulwanyisa enguzi n'okukyusa ku nkola y'obukulembeze okuteekamu bamusigansimbi obwesige basobole okuleeta kuno ssente nga tebalina kutya.\nTwetaaga okufuna omwoyo ogulumirirwa ensi yaffe era ogugikulembeza mu buli kintu. Bajeti yaffe tugiteeke nnyo ku byobulimi tubisitule kubanga gwe mugongo gw'enfuna yaffe, tusitule ebyobulimi ate bye tulimye tubyongereko omutindo.


Bukedde Online - Bamusibye lwa kukwata wa myaka 70\nBamusibye lwa kukwata wa myaka 70\n'Yiii, Stella n'okeera okutulaga ebbeere ng'ate ddene zzibu!'\nGaagano Amayumba agaazimbwa n'esswagga!\nYASOOSE kuwulira akoona ku luggi, mukaziwattu n’awawamuka ng’alowooza nti ababbi bamuzinze.\nMutumba agambibwa okukwata nnamukadde.\nYabadde akyasiriikiridde, yeekanze omuntu amutuuseeko ku kitanda era okumwetegereza nga ye muliraanwa Mutumba gw’atwala nga muzzukulu we. Yayanguye okumwesooka n’amugamba nti, “Jjajja waliwo ampadde 2,000,000/, okukutta era 100,000/- nzirina mu mpeke ng’endala ajja kuzimpa nga malirizza misoni ye”, Livingstone Mutumba bwe yategeezezza nnamukadde ow’emyaka 70.\nYasanyuse n’amwebaza olw’okubeera omuzzukulu omulungi kyokka essanyu lye teryawangadde bwe yakyusizza ffeesi n’amugamba nti bw’aba ayagala aleme kumutta akkirize bakole omukwano.\nJjajja yategeezezza poliisi nti, “bannange n’alowoozezza nti asaaga kyokka ekyaddiridde ku nkwata. Nagezezzaako okwerwanako n’asinza amaanyi ate mu nnyumba nga nsulamu nzekka”.\nMutumba bwe yatuuse ku poliisi y’e Nakifuma yeesammudde nga bw’atannakwata nnammukadde n’agamba nti amutwala nga jjajjaawe era mu maka ge mwe bakulidde nga bazannya.\nEbbaluwa z’eddwaaliro zaakakasizza nga nnamukadde yakwatiddwa nga n’ebitundu byekyama byakoseddwa.\nAkulira okubuuliriza ku misango ku poliisi y’e Nakifuma Davis Kalagala yagambye nti bagenda kukozesa ebyavudde mu ddwaaliro okumuvunaana Mutumba omukwata nnamukadde era nga fayiro y’omusango bagirina nga gye bagenda okutwala mu kkooti.\nOmukugu anyonnyodde ku kirwadde ekigambibwa okutta Mukajanga\nBakutte omukulu w'essomero lwa kusomeseza mu mizigo gy'abapangisa\nNamususwa Oliver anoonya eyazimba apangisa totawaana\nAba mmotoka badduukiridde ab'e Buduuda\nPemba azzizza Ambrose Byona ow'emmotoka z'empaka engulu\nAbavuzi 42 battunka mu mpaka z'e Mbarara


Bukedde Online - Baze yanjiira asidi lwa kumugaana kutunda poloti\nBwe nnafuna olubuto lw'abalongo baze ne ye...\nOBUTABANGUKO mu maka kimu ku bizibu ebiyuuya obufumbo mu ggwanga. Abakazi be basinga okukosembwa embeera eno era bangi bafunye ebinuubule abamu ne bafiirwa obulamu.\nBingi ebikoleddwa okulaba ng'obutabanguko buggwaawo naye obwetaavu bukyali bwa maanyi. Lipooti ya poliisi eya 2018, eraga nti emisango 362 gy'abafa nga kiva ku butabanguko mu maka bw'ogeraageranya 361 egya 2017.\nEkitongole kya Actionaid International kyatandikawo pulojekiti eya The Women Gender Based Violence Shelter Project(UK AID) emyaka 20 egiyise ng'emu ku ngeri y'okulwanyisa obutabanguko mu maka. Babudaabuda n'okuyamba abo ababeera bafunye obuzibu.\nKino kikolebwa nga basinziira mu bifo ebyenjawulo 10 ebyateekebwa mu bitundu by'eggwanga okuli; Kumi, Katakwi, Mubende, Kween, Amuru Lira, Gulu ne Kampala (Bwaise).\nEkitongole kya Action aid nakyo kyegasse ku kampeyini y'ennaku 16 ezikuzibwa buli mwaka, ensi yonna mwe yeegattira okulwanyisa okutulugunya abakazi n'abawala.\nKampeyini eno ebeerawo buli November 25 okutuuka nga December 11. Nze Joan Nakiranda 22, mbeera Zirobwe - Kawanga mu Luweero.\nBaze yajiira asidi ng'entabwe eva ku by'obugagga bye twali tukoze ; Omusajja ono namuzaalamu abaana basatu oluli n'abalongo. Twabeeranga Sseguku -Katale ku lw'e Ntebe. Yagula poloti ne tutandika n'okuzimbamu ennyumba.\nTwagulayo ne poloti endala. Baze yafuna ekirowoozo eky'okwagala okutundako poloti emu nze kye nawakanya.\nOluyombo n'okulwanagana mu maka gaffe byava ku kulemwa okukkiriziganya. Yatandika okusindiikiriza nve mu maka n'agattako okunvuma, okunjooga nga kwatadde n'okusindikira obubaka obundaalika okufuna obuzibu.\nYali akola gwa buzimbi ng'olumu afuna emirimu gya safaali. Nga February 5, omwaka guno, yahhamba nti afunye omulimu ogw'ewala era lwe lunaku lwe banjiira asidi.\nNali mu kinaabiro ekiro, hhenda okuwulira nga ninga gwe bayiiridde omuliro. Nakuba enduulu, baliraanwa ne bantwala mu ddwaaliro e Kiruddu.\nBaamukubira essimu okumutegeeza era bbanga ttono yali amaze okutuuka awaka. Yajja mu ddwaaliro okundaba nga ku mikono gye kuliko amabala g'ebiwundu by'omuliro.\nNamubuuza ebyali mimwokezza n'ahhamba nti asidi yamuggye ku kyangwe kye nali nkozesezza. Nafuna okwekengera ne ntegeezaako poliisi ne bamukwata.\nOluvannyuma lw'omwezi yayimbulwa ku kakalu ka poliisi nga nkyali mu ddwaaliro, ne poloti n'agitunda.\nOluvannyuma lwa famire okundabirira ne bakoowa, maama yangoba awaka ng'embeera yange tagisobola.\nNafuna muzirakisa eyannyunga ku kitongole kya Actionaid abannyamba okuddamu okuzuukusa fayiro y'omusango gwange.\nEkitongole kya Actionaid kyanzigyayo mu kyalo ne bantwala mu ddwaaliro okufuna obujjanjabi wamu n'okulabirira abaana bange.\nMu kiseera kino, embeera simbi, bakola ekisoboka okulaba nga nfuna ebyetaago by'obulamu obwabulijo mu budde, bambudabuda wamu n'okulondoola fayiro y'omusango gwange mu kkooti e Mpigi.\nOmusango guddamu nga December 23, 2019.\nEBIVUDDEKO OBUTABANGUKO OKWEYONGERA\nFlorence Akol akola n'ekitongole kya Actionaid e Bwaise, agamba nti; ennono zaffe kimu ku bivuddeko embeera okwonooneka mu maka.\nObuwangwa obumu busukulumya obuyinza mu maka, okugeza omusajja alina okusajjalaata.\nEnnyombo eziva ku bwavu, abasajja olw'okulemererwa okutuukirizza obuvunaanyizibwa bwabwe, abakyala beekyawa ne bakambuwala, okukozesa ebiragalagala, obuteesihhana, omululu gw'ebyobugagga n'ebirala.\nAkol agamba nti gavumenti yandibadde essira erissa ku bizibu by'abakyala n'okutumbula embeera z'obuntu nga bw'esoosowaza eby'obukuumi.\nOkusomesa obutabanguko kyandiviiridde ddala mu masomero, abayizi ne bava buto nga bamanyi obuzibu bw'okutulugunya abalala.\nAbasirikale bonna abakola ku nsonga z'obutabanguko mu maka bandibadde basomesebwa ne bafuna ebisanyiizo n'obukugu okukola ku misango gy'obutabanguko.\nAbapoliisi abavugisa ekimama mubagambeko\nKondakita bwâ€™aweza owookuna ku mutto poliisi ekwata takisi eyo?


Bukedde Online - ▶ Okugema Corona kutandika ku Lwakusatu nga March 10\nBy K. Musoke ne G. Ssempijja\nAbakungu okuva mu kitongole ky’ebyobulamu oluvannyuma lw’eddagala erigema COVID 19 okutuuka mu ggwanga. Baabadde ku kisaawe e Ntebe.\nBANNAYUGANDA babagumizza ku ddagala erigema corona eryatuuse mu ggwanga nga bwe litalina buzibu eri obulamu bw'abantu.\nEddagala lya AstraZeneca Vaccine lyavudde mu kitongole ky'ebyobulamu eky'ensi yonna ekya WHO COVAX Facility lyatuuse ku Lwokutaano nga ligenda kuweebwa abantu abali wakati w'emyaka18-50 nga batandikira ku basawo abali ku gw'okujjanjaba ku Lwokusatu.\nEddagala eryaleeteddwa lyakwasiddwa ekibinja okwabadde minisita w'ebyobulamu, Jane Ruth Aceng, abakungu b'ekitongole ky'ebyobulamu mu nsi yonna ekya WHO n'aba Unicef.\nAceng yategeezezza nti omutendera ogusooka okugema gwakutandika nga March 10 okutuuka 15 ng'abagenda okugemwa mulimu abasawo, abaana abasoma n'abakuuma ddembe. Nga March 16-19 abasomesa lwe bagenda okugemebwa ng'eddagala lyonna\nlimazeewo obuwumbi 2,900 ezaaweereddwayo Gavumenti ya Bungereza.\nBasuubira okugema abantu obukadde 22 okuli n'abanoonyi b'obubudamu.\nDr. Charles Olaro, dayirekita wa Clinical Servives mu minisitule y'ebyobulamu, yagambye nti eddagala lino terigenda kutandikira mu Uganda okweyambisibwa kuba lizze likozesebwa mu mawanga g'Abazungu agawerako." Olaro bwe yagambye.\nDr. Diana Atwine omuwandiisi w'enkalakkalira owa minisitule y'ebyobulamu yagambye\nnti abaafunako covid-19 ne bawona kibakakatako okugemebwa.\nPropa bamuloze ettamiiro


Bayibul Yawona Etya Okusaanyizibwawo?\nAbantu Tebaasobola Kusaanyaawo Bayibuli\nBUZIBU KI OBWALIWO?: Bannabyabufuzi ne bannaddiini bangi baalina ebigendererwa ebikontana n’ebiri mu Bayibuli. Emirundi mingi baakozesanga obuyinza bwabwe okulemesa abantu okufuna Bayibuli, okuzivvuunula, n’okuzibunyisa. Lowooza ku byokulabirako bino ebibiri:\nAwo nga mu mwaka gwa 167 E.E.T. *: Kabaka Antiyokasi Epifanesi, eyayagala okuwaliriza Abayudaaya bonna okusinza ng’Abayonaani, yalagira nti emizingo gyonna egy’Ebyawandiikibwa eby’Olwebbulaniya gisaanyizibwewo. Munnabyafaayo ayitibwa Heinrich Graetz agamba nti abakungu ba kabaka oyo “baanoonya emizingo gy’Amateeka buli wamu ne bagiyuza era ne bagyokya, era ne batta buli gwe baasanga ng’agisoma.”\nWakati w’omwaka gwa 500 E.E. ne 1500 E.E.: Abakulembeze b’eddiini y’Ekikatuliki abamu baanyiiga nnyo bwe baakizuula nti abantu ba bulijjo baali babuulira abantu ebiri mu Bayibuli mu kifo ky’enjigiriza z’Ekkereziya. Abantu abaabanga n’ebitabo bya Bayibuli ebirala, ng’oggyeeko ekitabo kya Zabbuli ekyali mu Lulattini, baatwalibwanga ng’abajeemedde Ekkereziya. Ekkereziya yayisa ekiragiro nti abasajja baabwe “banoonye buli wamu abantu abawakanya oba abateeberezebwa okuwakanya enjigiriza z’Ekkereziya. . . . Ennyumba eyandisangiddwamu omuntu awakanya enjigiriza z’Ekkereziya yalina okusaanyizibwawo.”\nSinga abantu abaali batayagala Bayibuli baagisaanyaawo, obubaka obugirimu nabwo bwandibadde bwasaanawo.\nEnkyusa ya Bayibuli ey’Olungereza eya William Tyndale ekyaliwo, wadde nga mu kiseera kye Bayibuli zaali zaawerebwa, nga zookebwa, era nga naye kennyini yattibwa mu 1536\nENGERI BAYIBULI GYE YAWONA OKUSAANAWO: Kabaka Antiyokasi yayiggannya nnyo Abayudaaya abaali mu Isirayiri, naye waaliwo Abayudaaya bangi abaali mu bitundu ebirala. Mu butuufu, bannabyafaayo bagamba nti ekyasa ekyasooka we kyatuukira, kirabika Abayudaaya 60 ku buli kikumi baali tebabeera mu Isirayiri. Abayudaaya baaterekanga kopi z’Ebyawandiikibwa mu makuŋŋaaniro gaabwe, era Ebyawandiikibwa ebyo bye byakozesebwanga abantu ab’emirembe egyaddawo, nga mw’otwalidde n’Abakristaayo.—Ebikolwa 15:21.\nWakati w’omwaka gwa 500 E.E. ne 1500 E.E.T., abantu abaali baagala ennyo Bayibuli baagumira okuyigganyizibwa ne bavvuunula era ne bakoppolola Ebyawandiikibwa. Ekyuma ekikuba ebitabo kyagenda okukolebwa mu kyasa eky’ekkumi n’ettaano, kirabika ebimu ku bitabo bya Bayibuli byaliwo mu nnimi nga 33. Oluvannyuma, Bayibuli yavvuunulwa era n’ebunyisibwa nnyo.\nEKYAVAAMU: Wadde nga bakabaka ab’amaanyi ne bannaddiini baagezaako okusaanyaawo Bayibuli, Bayibuli kye kitabo ekikyasinze okuvvuunulwa n’okubunyisibwa mu byafaayo. Ereetedde amateeka g’ensi ezimu n’ennimi okukyuka, era ekyusizza n’obulamu bw’abantu bangi.\n[Obugambo obuli wansi]\n^ lup. 4 E.E.T. kitegeeza Embala Eno nga Tennatandika, ate E.E kitegeeza Embala Eno.\nEbyafaayo bya Bayibuli Ebyafaayo ne Bayibuli


Engero za Baibuli: Malayika Akyalira Malyamu - Omukutu Omutongole ogw’Abajulirwa ba Yakuwa ku Internet\nOMUKAZI ono afaanana obulungi ye Malyamu. Muisiraeri, abeera mu kibuga ky’e Nazaaleesi. Katonda akimanyi nti muntu mulungi nnyo. Eyo ye nsonga lwaki atumye malayika we Gabulyeri okwogera naye. Omanyi Gabulyeri ky’azze okugamba Malyamu? Ka tulabe.\n‘Nkulamusizza, ggwe aweereddwa omukisa,’ bw’atyo Gabulyeri bw’amugamba. ‘Yakuwa ali naawe.’ Malyamu talabangako muntu ono. Mweraliikirivu, kubanga tamanyi ky’ategeeza. Naye amangu ago Gabulyeri amukkakkanya.\n‘Totya, Malyamu,’ bw’atyo bw’agamba. ‘Yakuwa akusanyukidde nnyo. Eyo ye nsonga lwaki agenda okukukolera ekintu eky’ekitalo. Ojja kuzaala omwana mu kiseera ekitali kya wala. Era ojja kumutuuma erinnya Yesu.’\nGabulyeri ayongera okunnyonnyola: ‘Omwana ono ajja kubeera mukulu, era ajja kuyitibwa Omwana w’Oyo Ali Waggulu Ennyo. Yakuwa ajja kumufuula kabaka, nga Dawudi bwe yali. Naye Yesu ajja kubeera kabaka emirembe gyonna, era obwakabaka bwe tebuliggwaawo!’\n‘Ekyo kisoboka kitya?’ bw’atyo Malyamu bw’abuuza. ‘Siri mufumbo. Seetabangako na musajja, kati olwo nsobola ntya okuzaala omwana?’\n‘Amaanyi ga Katonda galijja gy’oli,’ bw’atyo Gabulyeri bw’addamu. ‘Bwe kityo, omwana ajja kuyitibwa Mwana wa Katonda.’ Awo n’agamba Malyamu: ‘Jjukira muganda wo Erisabesi. Abantu baagambanga nti yali mukadde nnyo okuzaala abaana. Naye kati anaatera okuzaala omwana ow’obulenzi. N’olwekyo olaba, tewaliwo kintu Katonda ky’atasobola kukola.’\nAmangu ago Malyamu agamba: ‘Ndi muzaana wa Yakuwa! Ka kibeere gye ndi nga bw’ogambye.’ Awo malayika n’agenda.\nMalyamu ayanguwa okukyalira Erisabesi. Erisabesi bw’awulira eddoboozi lya Malyamu, omwana ali mu lubuto lwa Erisabesi abuukabuuka olw’essanyu. Erisabesi ajjudde omwoyo gwa Katonda, era n’agamba Malyamu: ‘Oweereddwa omukisa mu bakazi bonna.’ Malyamu abeera ne Erisabesi okumala emyezi ng’esatu, n’alyoka addayo ewuwe e Nazaaleesi.\nMalyamu anaatera okufumbirwa omusajja ayitibwa Yusufu. Naye Yusufu bw’amanya nti Malyamu agenda kuzaala mwana, alowooza nti tasaanidde kumuwasa. Awo malayika wa Katonda n’amugamba: ‘Totya kutwala Malyamu okuba mukyala wo. Kuba Katonda y’amuwadde omwana oyo ow’obulenzi.’ Bwe kityo, Malyamu ne Yusufu bafumbiriganwa, era ne balindirira Yesu okuzaalibwa.\nLukka 1:26-56; Matayo 1:18-25.\nOmukazi oyo ali mu kifaananyi y’ani?\nKiki Gabulyeri ky’agamba Malyamu?\nGabulyeri annyonnyola atya Malyamu nti agenda kuzaala omwana wadde nga teyeetabangako na musajja?\nKiki ekibaawo Malyamu bw’akyalira Erisabesi?\nKiki Yusufu ky’alowooza bw’akitegeera nti Malyamu agenda kuzaala omwana, naye ate lwaki akyusa ebirowoozo?\nSoma Lukka 1:26-56.\nLukka 1:35 walaga ki ekikwata ku butali butuukirivu Malyamu bwe yasikira okuva ku Adamu, obulamu bw’omwana wa Katonda bwe bwakyusibwa okuva mu ttwale ery’emyoyo? (Kag. 2:11-13; Yok. 6:69; Beb. 7:26; 10:5)\nNe bwe yali nga tannazaalibwa, kitiibwa ki Yesu kye yafuna? (Luk. 1:41-43)\nKyakulabirako ki Malyamu kyateerawo Abakristaayo abafuna enkizo ez’enjawulo mu buweereza leero? (Luk. 1:38, 46-49; 17:10; Nge. 11:2)\nWadde nga Yesu teyatuumibwa linnya Emmanweri, ebyo bye yakola ng’akyali muntu byatuukiriza bitya amakulu gaalyo? (Mat. 1:22, 23; Yok. 14:8-10; Beb. 1:1-3)\nKakkaadi Akakwata ku Maliyamu\nManya Maliyamu gye yatwala Yesu ng’awezezza ennaku 40. Kakkaadi kano kasindike ku pulinta okasale ku lupapula oluvannyuma okatereke.


Bukedde Online - Engeri gy’okwata omwana ayaayaana okumanya\nEngeri gy’okwata omwana ayaayaana okumanya\nManya omwanawo ky'ayagala omukuze mu mbeera...\nEbintu kw'olabira obwongo bw'omwana obukula...\nEngeri gy'ozuula n'okuyamba omwanawo okumanya n'osobola okugaziya n'okuzimba obwongo bwe ng'akula.\nOmwana Jephins Kizito nga yekkaanya ekikoola\nMaama, Katonda y’ani? Amazzi gava wa? Mpita wa nga njagala okugenda mu Ggulu? Bye bimu ku bibuuzo abaana bye babuuza abazadde olwo bbo ne basigala nga beewuunaganya abaana bano kye basinziddeko okubibuuza sso ng’abalala babinyigiramu.\nMwattu okumanya tekuggwaayo era nga bwegutyo bweguli mu baana abato anti buli lukya ekintu ekipya kyeyongera ku kumanya kwabwe. Ng’oggyeeko endabika ennungi n’obulamu obweyagaza, omwana okugaziya obwongo kabeera kabonero nti akula bulungi.\nEra mu kifo ky’okutunula kyamuli olw’ekibuuzo omwana ky’akubuuzizza oba okubinyiigiramu, waliwo engeri ez’enjawulo z’osobola okuyamba omwana wo.\nRogers Kakaire, omusomesa mu Yudesi Primary School agamba nti omwana ateebuuza ku muzadde oba omusomesa we kw’ebyo ebibeera bimukaluubiriza oluusi teyeeyongera ku kumanya era asigalira emabega.\nOmuto Jephins Kizito abuuza kitaawe lwaki emmotoka ye tebagiteekamu mafuta?\nAgamba nti, omwana ayaayaana okumanya abeera musanyufu kubanga buli lukya ekintu ekipya kyegatta kw’ebyo by’amanyi era ng’omuzadde okusobola okukwata obulungi omwana ono okulaba ng’ate tamumalaamu maanyi. Alina okubeera omwetegefu okwogerezeganya n’omwana we, okumuwa obudde n’okumutuusaako ebyo bye yeetaaga okumanya mu kunoonyereza kwe.\nEngeri gy’oyamba omwana okwagala okumanya\nKakaire agattako nti, waliyo n’abo abatayagala kugaziya kumanya kwabwe nga bakiraba ng’ekibakaluubiriza. Omwana ow’ekika bwekiti naye yeetaaga okuyambibwa asobole okukula nga mugezi era omumanyi mu nsi eno ekulira ku misinde.\nKino, ng’omuzadde, osobola okukituukako ng’okola bino:\n1. Gabana n’omwana wo ekintu ekipya ky’oyizeeyo ku lunaku olwo. Kino kiwa omwana omulimu ogw’okuzuulayo ekipya naye asobole okukigabanako ne muzadde we, mu mbeera eno, obwongo bw’omwana busigala bwokya buli kiseera.\nOmuto nga yeekebejja ekimotoka kye ky'azannyisa.\n2. Tunuulira omwanawo ky’asinga okwagala, wadde nga gwe ebiruubirirwa byo eri omwana wo biyinza okwawukanamu n’ebibye. Kakasa ng’ate essira osinga kuliteeka ku kumuyamba okuyiga ebintu ebyo ate ye by’asinga okwagala era nga kino si kizibu kubanga osobola okumanya omwana wo ky’asinga okwagala okuva mu buto.\n3. Omwana wo mukwate mpola, okusinga okumukambuwalira ng’akoze ensobi, muwe obudde akunnyonnyole lwaki ekintu ekyo ky’akoze kiri bwekityo.\n4. Mu kunoonyereza kwe, omwana muwe obudde yeezuulire eky’okuddamu eri ebibuuzo bye oba okwesalira amagezi kw’ekyo ky’abeera aliko, kino kimuyamba okugaziya obwongo bwe mu ngeri emu oba endala.\n5. Omwana musoye ebibuuzo era omuwe omukisa okukwanukula, kino kimuyamba okukozesa obwongo bwe ng’anoonya eky’okuddamu ekituufu.\nEnsonga ezisiba abavubuka mu mukwano gw’amaziga


Bukedde Online - Ow'ettima asobezza ku mwana n'amutta\nOw'ettima asobezza ku mwana n'amutta\n'Mukozese amagezi ge mufunye okwetandikira emirimu'\nCan. Nsubuga alondeddwa ku Bulabirizi bwa ...\nOMUSAJJA asobezza ku mwana ow'emyaka etaano (5) n'amutugira mu kabuyonjo e Najjanakumbi.\nOmulambo gw'omwana atannategeerekeka mannya wadde bazadde be gwazuuliddwa omutuuze eyabadde agenze mu kabuyonjo okweyamba e Najjanakumbi mu Church zooni okumpi n'oluguuudo oludda e Busaabala nga guli mu kitaba ky'omusaayi.\nAbatuuze baategeezezza poliisi nti waabaddewo omusajja eyabadde ayagala okumpagisa ennyumba nga'li n'omwana nga mulamu bulungi kyokka ne bamutegeezza nti ennyumba wano teziriiwo olwo ye n'abategeeza nga bw'annyoleddwa obutafuna nnyumba mu kifo kino bw'atyo n'atambula ne yeeyongerayo n'omwana.\nKigambibwa nti omusajja ono yalabirizza ab'oku mulirwano nga bayingidde mu nnyumba n'ayingiza omwana mu kabuyonjo n'amusobyako oluvannyuma n'amutuga n'amutta n'agezaako omulambo okugusuula mu kabuyonjo kyokka n'alemererwa n'adduka.\nAkulira okunoonyereza ku buzzi bw'emisango ku poliisi y'e Katwe, Benon Ayebare yategeezezza nti bagenda kuyigga amayitire g'omutemu ono era bw'anaakwatibwa avunaanibwe emisango gy'obutemu n'okusobya ku mwana.\nOmulambo gwqaggyiddwaawo poliisi ne gutwalibwa mu ddwaaliro e Mulago, Ayebare n'asaba buli eyabuliddwako omwana agende mu ddwaaliro e Mulago yeekebejje omulambo.\nOw''ettima asobezza ku mwana n''amutta\nPoliisi n'Amagye byeddiiza paaka y'oku Kaleerwe\nBaddereeva e Kangulumira basaba ttenda ya takisi bagyeddukanyize


Bukedde Online - Omukazi akubye omwana wa mujja we akakumbi ku mutwe n'amutta n'amusuula mu kabuyonjo\nOmukazi akubye omwana wa mujja we akakumbi ku mutwe n'amutta n'amusuula mu kabuyonjo\nGav't eteekateeka kwewola ssente ziyambeko ku byobulamu, amazzi n'enguudo\nAdded 25th June 2020\nAsse omwana wa mujjawe n'amusuula mu kabuonjo\nAbantu nga baggyayo omulambo gw'omwana mu kabuyonjo\nOMUKAZI akkakkanye ku mwana wa Mujja we n'amukuba akakumbi ku mutwe n'amutta.\nEntiisa eno abadde Kinoni mu Town Council ye Lwengo omukazi amanyiddwa Nakanwagi Sophia bw'akakanye ku mwana we mujja we Abdul Shakulu ow'emyaka 10 n'amukuba akakumbi ku mutwe akamuttiddewo omulambo n'agusuula mu kabuyonjo ng'amulanga okulya ekijjo kye.\nBba w'omukyala ono Muhammad Mukasa amanyiddwa nga muzungu ategeezezza nti omukazi we bulijjo abadde yamulimba nga omwana bwe yabula nga amutumye ku luzzi era abadde yamulimba nti baana banne bamugamba nti waliwo omusajja eyali akutte ejjambiya eyamutwala.\nWabula kino kiwaliriza poliisi okukwata bba w'omukazi naye n'atwalibwa ku poliisi mu kiseera kino bw'ombi babiri bakumibwa ku poliisi ye Kinoni gye babaabuulizza akamu n'akataano okukkakkana ng'omukazi ayogedde ekikola kye yakola ku mwana nti yeyamutta n'amusuula mu toilet.\nAbazigu batulugunyizza omutuuze ne basanyawo n'ebitooke bye\nEnteekateeka z'okufunira ab'e Busaana enguudo za Kolaasi zitongozeddwa


Okubala 26 | Bayibuli ey'Oku Mukutu Gwaffe Ogwa Intaneeti | New World Translation\nOkubala abantu okw’omulundi ogw’okubiri (1-65)\n26 Ekirwadde bwe kyakoma,+ Yakuwa n’agamba Musa ne Eriyazaali mutabani wa Alooni kabona nti: 2 “Mubale ekibiina kyonna eky’Abayisirayiri okuva ku b’emyaka 20 n’okudda waggulu, okusinziira ku nnyumba za bakitaabwe, buli yenna asobola okuweereza mu ggye lya Isirayiri.”+ 3 Musa ne Eriyazaali+ kabona ne boogera nabo mu ddungu lya Mowaabu+ okumpi ne Yoludaani okuliraana Yeriko,+ ne babagamba nti: 4 “Mubale omuwendo gwabwe okuva ku b’emyaka 20 n’okudda waggulu, nga Yakuwa bwe yalagira Musa.”+ Abaana ba Isirayiri abaava mu nsi ya Misiri be bano: 5 Ab’ekika kya Lewubeeni+ omubereberye wa Isirayiri; abaana ba Lewubeeni+ be bano: mu Kanoki mwavaamu ab’oluggya lw’Abakanoki; mu Palu, ab’oluggya lwa Palu, 6 mu Kezulooni, ab’oluggya lwa Kezulooni; mu Kalumi, ab’oluggya lwa Kalumi. 7 Abo be b’empya za Lewubeeni era abantu baabwe abaawandiikibwa baali 43,730.+ 8 Mutabani wa Palu yali Eriyaabu. 9 Batabani ba Eriyaabu be bano: Nemweri ne Dasani ne Abiraamu. Dasani ne Abiraamu beebo abaali bakiikirira ekibiina, abaawakanya Musa+ ne Alooni nga bali wamu n’ekibinja kya Koola,+ lwe baawakanya Yakuwa.+ 10 Ensi yayasama* n’ebamira. Ate ye Koola yafiira wamu n’abawagizi be, omuliro bwe gwazikiriza abantu 250.+ Bwe batyo ne bafuuka ekyokulabirako eri abalala.+ 11 Naye bo batabani ba Koola tebaafa.+ 12 Abaana ba Simiyoni+ ng’empya zaabwe bwe zaali be bano: mu Nemweri mwavaamu ab’oluggya lwa Nemweri; mu Yamini, ab’oluggya lwa Yamini; mu Yakini, ab’oluggya lwa Yakini, 13 mu Zeera, ab’oluggya lwa Zeera; mu Sawuli, ab’oluggya lwa Sawuli. 14 Abo be b’empya za Simiyoni, era baali 22,200.+ 15 Abaana ba Gaadi+ ng’empya zaabwe bwe zaali be bano: mu Zefoni mwavaamu ab’oluggya lwa Zefoni; mu Kagi, ab’oluggya lwa Kagi; mu Suni, ab’oluggya lwa Suni, 16 mu Ozeni, ab’oluggya lwa Ozeni; mu Eri, ab’oluggya lwa Eri; 17 mu Alodi, ab’oluggya lwa Alodi; mu Aleri, ab’oluggya lwa Aleri. 18 Abo be b’empya z’abaana ba Gaadi, era abantu baabwe abaawandiikibwa baali 40,500.+ 19 Abaana ba Yuda+ be bano: Eli ne Onani.+ Kyokka Eli ne Onani baafiira mu nsi ya Kanani.+ 20 Abaana ba Yuda ng’empya zaabwe bwe zaali be bano: mu Seera+ mwavaamu ab’oluggya lwa Seera; mu Pereezi,+ ab’oluggya lwa Pereezi; mu Zeera,+ ab’oluggya lwa Zeera. 21 Abaana ba Pereezi be bano: mu Kezulooni+ mwavaamu ab’oluggya lwa Kezulooni; mu Kamuli,+ ab’oluggya lwa Kamuli. 22 Abo be b’empya za Yuda, era abantu baabwe abaawandiikibwa baali 76,500.+ 23 Abaana ba Isakaali+ ng’empya zaabwe bwe zaali be bano: mu Tola+ mwavaamu ab’oluggya lwa Tola; mu Puva, ab’oluggya lw’Abapuni; 24 mu Yasubu, ab’oluggya lwa Yasubu; mu Simuloni, ab’oluggya lwa Simuloni. 25 Abo be b’empya za Isakaali, era abantu baabwe abaawandiikibwa baali 64,300.+ 26 Abaana ba Zebbulooni+ ng’empya zaabwe bwe zaali be bano: mu Seredi mwavaamu ab’oluggya lwa Seredi; mu Eroni, ab’oluggya lwa Eroni; mu Yaleeri, ab’oluggya lwa Yaleeri. 27 Abo be b’empya za Zebbulooni, era abantu baabwe abaawandiikibwa baali 60,500.+ 28 Abaana ba Yusufu+ ng’empya zaabwe bwe zaali be bano: Manase ne Efulayimu.+ 29 Abaana ba Manase+ be bano: mu Makiri+ mwavaamu ab’oluggya lwa Makiri. Makiri ye yazaala Gireyaadi;+ mu Gireyaadi, ab’oluggya lwa Gireyaadi. 30 Abaana ba Gireyaadi be bano: mu Yezeeri mwavaamu ab’oluggya lwa Yezeeri; mu Kereki, ab’oluggya lwa Kereki; 31 mu Asuliyeri, ab’oluggya lwa Asuliyeri; mu Sekemu, ab’oluggya lwa Sekemu; 32 mu Semida, ab’oluggya lwa Semida; mu Keferi, ab’oluggya lwa Keferi. 33 Zerofekaadi mutabani wa Keferi teyazaala mwana wa bulenzi wabula bawala bokka,+ era gano ge mannya ga bawala ba Zerofekaadi:+ Makula, Nuuwa, Kogula, Mirika, ne Tiruza. 34 Abo be b’empya za Manase, era abantu baabwe abaawandiikibwa baali 52,700.+ 35 Abaana ba Efulayimu+ ng’empya zaabwe bwe zaali be bano: mu Susera+ mwavaamu ab’oluggya lwa Susera; mu Bekeri, ab’oluggya lwa Bekeri; mu Takani, ab’oluggya lwa Takani. 36 Abaana ba Susera be bano: mu Erani mwavaamu ab’oluggya lwa Erani. 37 Abo be b’empya z’abaana ba Efulayimu, era abantu baabwe abaawandiikibwa baali 32,500.+ Abo be baana ba Yusufu ng’empya zaabwe bwe zaali. 38 Abaana ba Benyamini+ ng’empya zaabwe bwe zaali be bano: mu Bera+ mwavaamu ab’oluggya lwa Bera; mu Asuberi, ab’oluggya lwa Asuberi; mu Akiramu, ab’oluggya lwa Akiramu; 39 mu Sefufamu, ab’oluggya lw’Abasufamu; mu Kufamu, ab’oluggya lw’Abakufamu. 40 Abaana ba Bera be bano: Aludi ne Naamani:+ mu Aludi mwavaamu ab’oluggya lwa Aludi; mu Naamani, ab’oluggya lwa Naamani. 41 Abo be baana ba Benyamini ng’empya zaabwe bwe zaali, era abantu baabwe abaawandiikibwa baali 45,600.+ 42 Abaana ba Ddaani+ ng’empya zaabwe bwe zaali be bano: mu Sukamu mwavaamu ab’oluggya lwa Sukamu. Abo be b’empya za Ddaani ng’empya zaabwe bwe zaali. 43 Ab’empya zonna eza Sukamu abaawandiikibwa baali 64,400.+ 44 Abaana ba Aseri+ ng’empya zaabwe bwe zaali be bano: mu Imuna mwavaamu ab’oluggya lwa Imuna; mu Isuvi, ab’oluggya lwa Isuvi; mu Beriya, ab’oluggya lwa Beriya. 45 Abaana ba Beriya be bano: mu Keberi mwavaamu ab’oluggya lwa Keberi; mu Malukiyeeri, ab’oluggya lwa Malukiyeeri. 46 Muwala wa Aseri yali ayitibwa Seera. 47 Abo be b’empya z’abaana ba Aseri, era abantu baabwe abaawandiikibwa baali 53,400.+ 48 Abaana ba Nafutaali+ ng’empya zaabwe bwe zaali be bano: mu Yazeeri mwavaamu ab’oluggya lwa Yazeeri; mu Guni, ab’oluggya lwa Guni; 49 mu Yezeri, ab’oluggya lwa Yezeri; mu Siremu, ab’oluggya lwa Siremu. 50 Abo be b’empya za Nafutaali ng’empya zaabwe bwe zaali, era abantu baabwe abaawandiikibwa baali 45,400.+ 51 Abayisirayiri bonna abaawandiikibwa baali 601,730.+ 52 Ebyo bwe byaggwa, Yakuwa n’agamba Musa nti: 53 “Ensi ejja kugabanyizibwamu ebaweebwe okuba obusika okusinziira ku lukalala lw’amannya gaabwe.*+ 54 Ebibinja ebirimu abantu abangi ojja kubiwa ekitundu kinene okuba obusika, ate ebibinja ebirimu abantu abatono ojja kubiwa ekitundu kitono okuba obusika.+ Buli kibinja kijja kuweebwa obusika okusinziira ku muwendo gw’abantu abawandiikiddwa. 55 Ensi ejja kugabanyizibwamu ng’ekubibwako kalulu.+ Bajja kuweebwa obusika okusinziira ku mannya g’ebika bya bakitaabwe. 56 Ebitundu by’obusika byonna bijja kukubirwa kalulu bigabirwe ebibinja ebinene n’ebitono.” 57 Bano be Baleevi abaawandiikibwa+ okusinziira ku mpya zaabwe: mu Gerusoni mwavaamu ab’oluggya lwa Gerusoni; mu Kokasi,+ ab’oluggya lwa Kokasi; mu Merali, ab’oluggya lwa Merali. 58 Bano be b’empya z’Abaleevi: Ab’oluggya lwa Libuni,+ ab’oluggya lwa Kebbulooni,+ ab’oluggya lwa Makuli,+ ab’oluggya lwa Musi,+ n’ab’oluggya lwa Koola.+ Kokasi ye yazaala Amulaamu.+ 59 Mukazi wa Amulaamu yali ayitibwa Yokebedi,+ muwala wa Leevi eyamuzaalirwa e Misiri. Yokebedi yazaalira Amulaamu Alooni ne Musa ne Miriyamu+ mwannyinaabwe. 60 Alooni yazaala Nadabu, Abiku, Eriyazaali, ne Isamaali.+ 61 Naye Nadabu ne Abiku baafa olw’okuwaayo mu maaso ga Yakuwa+ omuliro ogutakkirizibwa. 62 Abaawandiikibwa bonna baali 23,000, abasajja bonna okuva ku w’omwezi ogumu n’okudda waggulu.+ Bo tebaawandiikibwa wamu n’Abayisirayiri+ abalala kubanga tebaali ba kuweebwa busika mu Bayisirayiri.+ 63 Abo be baawandiikibwa Musa ne Eriyazaali kabona, bwe baawandiika Abayisirayiri mu ddungu lya Mowaabu okumpi ne Yoludaani okuliraana Yeriko. 64 Naye mu bo temwali n’omu ku abo abaawandiikibwa Musa ne Alooni kabona, Abayisirayiri lwe baabalibwa mu ddungu lya Sinaayi.+ 65 Kubanga Yakuwa yagamba nti: “Bajja kufiira mu ddungu.”+ N’olwekyo tewali n’omu ku bo yasigalawo okuggyako Kalebu mutabani wa Yefune ne Yoswa mutabani wa Nuuni.+\n^ Obut., “yayasamya akamwa kaayo.”\n^ Oba, “okusinziira ku muwendo gw’amannya agaawandiikibwa.”


Bukedde Online - Obufumbo bwa Kenzo ne Remah buyuuga; Bayisinganya nga ffaaza ayita ku ssabo!\nLUMAAMA Francis alabudde abantu okukomya o...\nRema ne Kenzo\nOBUFUMBO bw’abayimbi Eddy Kenzo (Eddirisa Musuuza) ne Rema Namakula bwongedde okuyuuga!\nKenzo adduse awaka ebiseera ebisinga kati abimala ku situdiyo ye esangibwa ku Salaama Road, eka abeerayo bbalirirwe. Kenzo okwesulubabba awaka kinyiizizza Rema n’amugamba abeere musajja ekimala bw’aba amukooye amubuulire buli omu atandike obulamu obupya! Rema yayongeddeko nti kyonna Kenzo ky’anaasalawo ng’afunye obuvumu okumwatulira, ye (Rema) alayidde obutava mu maka gaabwe ag’omulembe e Sseguku ng’agamba nti naye yateekako ssente ze.\nEmbeera eno okusajjuka kiddiridde ebbanga ng’abaagalana bano bombi bayomba buli lukya n’obutakkaanya kumpi ku buli kintu era nga buli omu akola bibye. Wabula ekyo babadde bafubye obutakiraga mu bantu n’abawagizi baabwe okuggyako abo ababali ku lusegere ennyo.\nOmu ku mikwano gyabwe ow’oku lusegere ataayagadde kumwatuukiriza linnya yakkaatirizza nti; “wali nze sikyalabawo laavu okuggyako olumu lwe babikkako ne balaga nti bali bulungi naye ng’ekiriwo, nkolagana ya mwana y’ebagatta."\nAmaka ga Kenzo ne Rema agasangibwa e Sseguku.\nENSONGA EZIBATABUDDE Kenzo takyalina budde bwa Rema: Wadde bombi bayimbi, Kenzo okuva lwe yalinnya eddaala kati obudde bw’awaka alina butono. Asiiba ku nnyonyi ng’atalaaga amawanga gye bamupangisa okuyimba ng’eno asobola n’okumalayo emyezi 3 nga tewali mpuliziganya.\nAte bw’akomawo, amalawo ennaku 7 nga nazo alina ebivvulu olwo okwandibadde ng’okuwummulamu abeera mu situdiyo ng'ayiiya n’okukola ennyimba empya n'okukola kw’abo abaagala obuyambi.\nRema lwe yeemulugunya amuddamu kimu nti anoonya ssente. Ensonga endala ya biyitihhana nti wadde Kenzo tawa Rema budde, ate amulaba ebiseera bingi nga yeekubizza ebifaananyi n’abawala ng'ali emitala w’amayanja.\nKyokka Kenzo akiddihhana nti alina omukyala omu; Rema, abasigadde bawagizi be. Rema agob ye aba vubuka ba Kenzo awaka Mu kugezaako okutereeza obufumbo bwe, gye buvuddeko Rema yagobye abavubuka ba Kenzo omuli bawolole be n’abamuyamba ku mirimu egitali gimu.\nAbeekengera nti kirabika be bamubega n’okubatabula nga bwe batambuza ebigambo wakati w’abafumbo bano. Abavubuka bano kati awaka bagendayo Kenzo gy’ali era ebiseera ebisinga babimala ku situdiyo ku Salaama Road.\nHalima Namakula y'akwatiridde obufumbo Omu ku mikwano gya Rema gwe twayogedde naye yagambye nti singa si Halima abamu gwe bayita Ssenga wa Rema, singa ababiri bano tebakyali wamu kuba enfunda eziwerako y’abatabaganya.\nHalima y’omu ku bantu ababaddewo mu nsonga za Rema ne Kenzo okuva ku ntandikwa ya laavu yaabwe era kigambibwa, Halima ye yapikiriza Rema okwagala Kenzo wadde waaliwo n’abasajja abalala abaali bamwegwanyiza omwali n’abagagga.\nKu kabaga ka Rema akamu ak’amazaalibwa, Halima eyayogera ku lw’abazadde ba Rema yasaba Kenzo atongoze Rema ng’omukyala ng’amuwoowa n’okwanjulibwa. We yayogerera bino nga waliwo ebigambibwa nti Kenzo alinayo omuwala omulala gw’aganza.\nKenzo bwe yabuuzibwa ku ky’okutongoza Rema nga mukyala we yategeeza nti akirowoozaako era ajja kukikola mu bbanga erinajja kyokka nga mu kiseera kino ekikulu kuzimba kitone kye n’okukulaakulanya famire ye. Halima Namakula tetwasobodde kumufuna kutangaaza ku nsonga zino olw’essimu ye emanyiddwa obutabaako kyokka ne tutegeezebwa nti ali bweru wa ggwanga.\nRema ayogedde Bwe yabuuziddwa ku bibatabudde ne bba Kenzo, Rema yasoose kusiriikirira oluvannyuma n’akkiriza nti obutakwatagana wakati waabwe weebuli naye babukolako era bajja kubugonjoola. “Olaba n’abaana abato baba n’obutakkaanya naye ate ffe abantu abakulu.\nObuzibu bubaawo mu maka. Kati mwe mulowooza ffe Katonda yatutonda mu bbumba ki eryo eritufuula ab’enjawuulo ku bantu abalala abatafuna luyombo. Naffe tulinga abalala era ebyo bibaawo.” Rema bwe yategeezezza.\nBwe yabuuziddwa ensonga entuufu ezibatabula, yagaanyi okuzoogera nti nsonga za famire era bazikolako era buli kimu kigenda kutereera. Bwe yabuuziddwa ku kya Kenzo okuba nti akyagaanyi okumuwasa mu butongole, Rema yazzeemu nti; “Bwe mundaba mbalabikira ng’omuntu ayaggayagga?\nBuli kimu kye nneetaaga nkirina era ndi bulungi ne famire yange.” Kenzo ayogedde Bwe yatuukiriddwa ku ssimu Kenzo yategeezezza nti ebyogerwa tebiriimu mulamwa kuba ye ne Rema bali bumu era bali bulungi abamwogerera n’abayita bayuda n’ategeeza nti tewali nsonga emusuza mu situdiyo ng’alina amaka.\nLaavu yaabwe gy’evudde Kenzo ne Rema bamaze emyaka ena (4) nga babeera wamu oluvannyuma lwa Kenzo okusuulawo Tracy Nabatanzi maama w’omwana we omukulu. Mu December wa 2014, Rema yazaalira Kenzo omwana waabwe ayitibwa Aamaal ekyayongera okuleeta essanyu mu maka gaabwe era mu 2015 ne bagula amaka ag’ebbeeyi agasangibwa e\nTakisi zigenda kugobwa mu Kampala wakati\nâ€˜Takuba alemeddwa emirimu gyeâ€™